Audaces fortuna jucat | ΑΝΤΙΘΕΣΕΙΣ | antinews.gr\nΤο πρόβλημα είναι, όμως, ότι έκτοτε αυτή η στάση παρουσιάζει συχνά αρρυθμίες, «κοιλιές»… Τόσο εσωκομματικά, όσο και προς τα έξω. Ο παράγοντας της αποφασιστικότητας αδρανοποιείται, ανεξήγητα, σε κρίσιμες φάσεις. Κυρίως, όμως, εμφανίζεται να μένει μετέωρο το σταθερό αίτημα που πιστοποιεί και ισχυροποιεί τον ηγέτη, αυτό της εξουσίας. Ανεξάρτητα εάν μπορεί κάποιος να επιβάλει ή όχι την αναμέτρηση πρέπει να αποδεικνύει συνέχεια ότι την επιζητά. Διαφορετικά η επανάληψη της σωστής διάγνωσης της πραγματικότητας, χωρίς την υποβολή, έστω και ως προοπτική, εναλλακτικής επιλογής διακυβέρνησης θα οδηγήσει στην απαξίωση και αυτής της θεωρητικής πρότασης.\nΔεν πρέπει να τρέφουμε αυταπάτες. Οι πολιτικοί δισταγμοί γίνονται αντιληπτοί από τους πολίτες. Ακόμη και από αυτούς που αποστασιοποιούνται από την πολιτική. Σε συνθήκες αγωνίας όλοι ρίχνουν κλεφτές ματιές να δουν αυτόν που μπορεί να οδηγήσει. Και όταν δεν τον διακρίνουν γυρνούν και πάλι στη μεμψιμοιρία.\nΑν θέλει ο πρόεδρος της Νέας Δημοκρατίας να δει τα ποσοστά του κόμματος να αυξάνονται και κυρίως να δημιουργείται κοινωνικό κίνημα, όπως το έχει περιγράψει, πρέπει να μένει αταλάντευτα συνεπής στα συστατικά που τον έφεραν στην κορυφή της ΝΔ.\n(τίτλος: η τύχη βοηθά τους τολμηρούς)\nierofantis 18/03/2011 22:01:31\nΚαι εκεί που η αποφασιστικότητα φαίνεται να τελματώνει, ίσως αναδεικνύεται αμυδρά η τρίτη αρετή...\nΓιώργος Γκ. @ ierofantis 18/03/2011 22:19:25\nSPYROS T. @ Γιώργος Γκ. 18/03/2011 22:37:43\nΟ Σαμαράς μπορεί να έχει υπομονή αλλά ο κόσμος δεν έχει από οτι φαίνεται...\nσιδεράκιας @ ierofantis 18/03/2011 22:34:06\nΣτην πραγματικότητα δεν έχεις άδικο, αυτή τη στιγμή όμως οι συνθήκες δεν είναι φυσιολογικές. Μεγάλα κομμάτια του λαού έχουμε πέσει σε κατάθλιψη. Η οικονομία μαραζώνει. Η αβεβαιότητα κυριαρχεί και φρενάρει την αισιοδοξία.\nΕδώ και καιρό λέμε ότι ο Σαμαράς πρέπει να κρατήσει καταρχήν εσωκομματικές ισορροπίες, να μη βιαστεί. Ως εδώ καλά......\nΠιστεύω ότι θα έπρεπε να γίνει πιό ενεργός, πιό επιθετικός, πιό ξεκάθαρος.\nΔύο πράγματα μπορούν να συμβούν.\nΑν συνεχίσει η παρούσα οικονομική πολιτική, ο κύκλος του ελλείμματος που έχει περιγράψει επιταχυνθεί και μετά δε θα μπορεί να σώσει τίποτα.\nΑν παρ' ελπίδα και για ανεξήγητους λόγους η παρούσα οικονομική πολιτική πετύχει, πράγμα που πιστεύω όλοι θα θέλαμε αλλά κανείς δεν πιστεύει, θα έχει χάσει αμετάκλητα κάθε ελπίδα να κυβερνήσει.\nΟπως συχνά έχει αναφερθεί εδώ, η κυβέρνηση ΓΑΠ, από τη στιγμή που δε συναντά ισχυρή εσωκομματική, αντιπολιτευτική και λαϊκή αντίδραση, θα συνεχίσει ακάθεκτη την πολιτική που έχει χαραχτεί.\nΤι ακριβώς περιμένει ο Σαμαράς; Οσο κι αν ο ίδιος θεωρείται άσπιλος, το κόμμα του έχει βαρίδια. Αν όντως, όπως αναφέρεται στο άρθρο, έχει έρθει το τέλος της μεταπολίτευσης, ας είναι ο Σαμαράς αυτός που θα κόψει το λώρο, ας "δώσει" τους δικούς του και τους ξένους, να τελειώνουμε. Ο ΓΑΠ δε θα το κάνει κι ούτε θα παραιτηθεί αν δεν το προκαλέσει το κόμμα του.\nΟ Σαμαράς να βγει να μιλήσει στο λαό, ξεκάθαρα και κατανοητά. Οι μάχες κι οι διαξιφισμοί στη Βουλή λίγα επιτυχαίνουν και λίγοι είναι εκείνοι που τις παρακολουθούν. Εχουμε φτάσει να σχολούμαστε περισσότερο με τις σαχλαμάρες του Καρατζαφέρη, παρά με τις προτάσεις του Σαμαρά.\nΘέλω να ακούσω από το Σαμαρά τώρα, όχι πριν από εκλογές όποτε γίνουν, ότι θα κάνει συγκεκριμένα πράγματα, ανά κλάδο της οικονομίας και να δεσμευτεί γι'αυτό. Δεν είμαι σίγουρος ότι ο λαός θα ανεχτεί ξανά να ακούσει από εκλεγμένο πρωθυπουργό ότι βρήκε καμμένη γη. Τον τρόπο της αναδάσωσης θέλουμε να μάθουμε, όχι να κοιτάμε τα καμμένα.....\nΓιώργος @ σιδεράκιας 18/03/2011 23:46:25\nΉθελα να γράψω κάτι κι εγώ, αλλά τα είπες ΟΛΑ!\nierofantis @ σιδεράκιας 19/03/2011 19:48:15\nΔεν θα διαφωνήσω με το περιεχόμενου του σχολίου σου. Δεν σου κρύβω ότι σε πολλά συμφωνούμε.\nΑπλώς έχω την αίσθηση ότι κάτι περιμένει...\nΕκτιμώ ότι περιμένει δύο πράγματα...\nΤις Ανακοινώσεις της Κυβέρνησης, σε σχέση με το σχέδιο εκποίησης δημόσιας περιουσίας για τα 50 δις και τα λοιπά φορολογικά μέτρα της από τη μία, και τον αντίκτυπο της παρουσίας της επικαιροποιημένης οικονομικής του πρότασης, υπό τον καταχρηστικό τίτλο "Ζάππειο ΙΙ", από την άλλη.\nΕκεί νομίζω θα φανούν κάποια πράγματα για το που το πάει ο Σαμ...\nskopelosnews 18/03/2011 22:17:24\nΔΕΝ πρέπει να ταυτιστεί ο Σαμαράς με τους αρωγούς της κατοχικής επιβουλής του ΔΝΤ στην Χώρα! Μήπως δηλαδή θα πρέπει να προσέξουν το «όλοι ίδιοι είναι» που έχει αρχίσει και γίνεται σύνθημα στο στόμα του Ελληνικού Λαού; Μήπως η «υπεύθυνη αντιπολίτευση» είναι τροχοπέδη; Μήπως ο τρόπος της ελίτ αντιπολίτευσης δεν είναι ……..αντιπολίτευση; Μήπως πρέπει να γίνουν πιο επιθετικοί στον σχεδιασμό της στρατηγικής τους; Μπορούν να αφουγκραστούν την λαϊκή δυσαρέσκεια των ελλήνων για την οικονομική καταστροφή μας; Ας το σκεφτούν λίγο γιατί πολύ απλά θα τους ξεπεράσει η …..ιστορία!\nfiriki2010.wordpress.com 18/03/2011 22:29:11\nNομίζω ότι είναι " juvat".\n"Ανεξάρτητα εάν μπορεί κάποιος να επιβάλει ή όχι την αναμέτρηση πρέπει να αποδεικνύει συνέχεια ότι την επιζητά." Αποδεικνύοντας ότι επιζητάς την αναμέτρηση - σύμφωνα με την ανάρτηση- κάνεις πιθανότερη την επικράτηση. Οχι όσο όλα δείχνουν ότι την αναμέτρηση δεν μπορείς να την κερδίσεις. Το -10,5 είναι μεγάλη διαφορά και μην ξεχνάμε ότι πριν 4 μήνες είχαμε εκλογές. Η επιδίωξη της αναμέτρησης πρέπει να πείθει ότι δεν γίνεται για λόγους εντυπωσιασμού.\nSPYROS T. @ firiki2010.wordpress.com 18/03/2011 22:44:26\n"Καταρρέει το μεταπολιτευτικό μοντέλο με όλα τα υποσυστήματά του..."\nΜα και η ΝΔ, μέρος του μοντέλου και του συστήματος είναι...\nΣτην Ιρλανδία με το 1/100 των μέτρων που έχουμε εδώ, καταβαραθρώθηκε η Κυβέρνηση!!!\nΕδώ τουναντίον, η Κυβέρνηση της λαίλαπας των μέτρων είναι μπροστά!!!\nΕάν στη ΝΔ νομίζουν οτι αυτό οφείλεται (μόνο) στα καθοδηγούμενα ΜΜΕ των νταβατζήδων κάνει μέγα λάθος!\nΠρέπει να κάνει ΑΥΤΟΚΑΘΑΡΣΗ επιτέλους!\nΑυτήν την αυτοκάθαρση που δεν τολμά ο Σαμαράς μέχρι τώρα να κάνει (δεν ξέρω γιατί)...\nΜετά σφίζοντας από υγεία και φρεσκάδα να απευθυνθεί στον κόσμο...\nΠΕΤΡΟΣ Μ. 18/03/2011 22:31:15\nΗ Πολιτική και η Ιστορία αναδεικνύει τους τολμηρούς ορθότερα.\nΗ αντίφαση εμφανής και καθοριστική :\nΑπλά μαθήματα πολιτικής.\nΔεν ορίζεται κόμμα εξουσίας αν δεν απαιτεί να την ασκήσει.\nΔεν συγκροτείται πλειοψηφικό ρεύμα αν δεν ζητά να κυβερνήσει.\nΟ Αντώνης Σαμαράς έχει την ευκαιρία να υπερβεί την αντίφαση με την παρουσίαση του επικαιροποιημένου προγράμματος της ΝΔ, που επίκειται.\n1. Ανάδειξη- καταγραφή της πλήρους αποτυχίας μνημονίου -Κυβέρνησης.\n2. Προβολή αναγκαιότητας άμεσης απεμπλοκής , επικίνδυνη η όποια παράταση.\n3. Παρουσίαση της εναλλακτικής κυβερνητικής πρότασης εξόδου από την κρίση.\n4. Απαίτηση άμεσης διενέργειας εκλογών με κάλεσμα καταδίκης -απομάκρυνσης της πιο ανίκανης και επικίνδυνης κυβέρνησης που γνώρισε η Ελλάδα .\n-Οι πολιτικές αποφάσεις του πραγματικού Ηγέτη δεν επικαθορίζονται από τις δημοσκοπήσεις ,\n-Αντίθετα οι πολιτικές πρωτοβουλίες του , καθορίζουν τα ευρήματά τους.\nΝΑΥΤΗΣ @ ΠΕΤΡΟΣ Μ. 19/03/2011 08:28:42\n"3. Παρουσίαση της εναλλακτικής κυβερνητικής πρότασης εξόδου από την κρίση."\nΔεν την έχουμε δει ακόμα !\nΓιατί ? Φοβάμαι ότι η κατάσταση και οι κρυφές αποφάσεις που έχουν ληφθεί, είναι ΠΟΛΥ πιό δύσκολες και επώδυνες από όσο περιμένουμε. Γι αυτό επιδεικνύει την τρίτη ... αρετή την υπομονή ! (@ιεροφάντης)\nΜε λύπη μου πάντως διαπιστώνω ότι περισσότερο ασχολείται η ΝΔ με παραπολιτική παρά με την πολιτική, και εδώ θα συμφωνήσω με τον @ΠΕΤΡΟ Μ.\nman8os 18/03/2011 23:10:41\nΚαι η ανορθοδοξη τακτικη βοηθα στην επιτευξη αιφνιδιασμου.\nΠροεδρε, μετα το Ζαππειο 2, ζητα εκλογες!\nΝίκος 18/03/2011 23:29:35\nΣωστά όλα αυτά, αλλά δεν αρκούν. Η πλειονότητα του κόσμου δεν τα βλεπει και δεν τα ακούει αυτά. Αυτό θα συνεχίζεται όσο τα ΜΜΕ είναι ΠΑΣΟΚοκρατούμενα και ΠΑΣΟΚοεπιδοτούμενα. Απλά πράγματα.\nfantomas 19/03/2011 00:28:46\nΈχω καιρό να γράψω, όμως το θέμα με ιντριγκαρει και για αυτό θα πω σε δυο γραμμές τι πιστεύω ότι θα πρέπει να κάνει ο Σαμαράς.\nΠαρότι προσωπικά δεν με συμφέρει αυτό το οποίο θα πω, (διότι πληρώνω πολύ ακριβά το ΠΑΣΟΚ- κάνει πολύ κρύο στο ψυγείο) ………….\nΠιστεύω ότι ο Σαμαράς πρέπει να κάνει υπομονή.\nΘα πρέπει να περιμένει (όχι να εφαρμόσει την πολιτική του ώριμου φρούτου το οποίο υπαγορεύει ότι το ΠΑΣΟΚ θα πέσει μετά από κόπωση ) αλλά να αφήσει το ΠΑΣΟΚ να εξευτελιστεί.\nΟ λαός δεν θέλει εκλογές. Ο λαός θέλει να αφήσει τον ΓΑΠ να το πάει ως το τέρμα. Όχι γιατί ο λαός πιστεύει ότι θα τα καταφέρει αλλά επειδή εάν αρχίσει ο λαός να ζητά εκλογές είναι σαν να παραδέχεται ότι εξαπατήθηκε από τον ΓΑΠ για το ΄΄λεφτά υπάρχουν΄΄ και τότε εκτός από το να ζητάει εκλογές θα πάρει την μοίρα του στα χέρια του (με ότι αυτό συνεπάγετε) !!\nΟ Σαμαράς θα πρέπει να έχει συναίνεση εκεί που πρέπει (εθνικά θέματα ή σε θέματα τα οποία συνάδουν με την πολιτική της ΝΔ) αλλά να εκφράζει σωστή αντιπολίτευση με συγκεκριμένες προτάσεις για κάθε θέμα χωρίς να υποχωρήσεις σε εσωκομματικές ισορροπίες ακόμα και αν χρειαστεί να διαγράψει όλο το κόμμα και μείνει μόνος του.\nΣτο τέλος θα έρθει η ιστορική στιγμή όπου σε μια μορφή μιας νέας μεταπολίτευσης θα κληθεί από τον λαό να αναλάβει να βγάλει την χώρα από την κόλαση που είναι τώρα γιατί εκτός από το ότι η τύχη βοηθά τους τολμηρούς, μην ξεχνάμε ότι ο εχων υπομονή και ο τολμών νικά !!\nman8os @ fantomas 19/03/2011 01:08:21\nΟχι γιατι θα εχει το στιγμα του ανεκτικου που τα βρηκε πισω απο κλειστες πορτες με το ΠΑΣΟΚ.\nΑν ακολουθησει την τακτικη σου, θα ειναι η ταφοπλακα στον δικομματισμο.\nfantomas @ man8os 19/03/2011 07:15:00\nOταν κάνεις σωστή αντιπολίτευση με συγκεκριμένες προτάσεις για κάθε θέμα χωρίς να υποχωρήσεις σε εσωκομματικές ισορροπίες ακόμα και αν χρειαστεί να διαγράψει όλο το κόμμα και μείνει μόνος του ΤΟΤΕ ΔΕΝ θα εχει το στιγμα του ανεκτικου που τα βρηκε πισω απο κλειστες πορτες με το ΠΑΣΟΚ διότι θα εχει ερθει σε ουσιαστική ρήξη με την φυλοσοφια του δικομματισμου που ειναι ΄΄κανω τα παντα για να ανεβω στην εξουσια΄΄.\nΤΟΤΕ θα εχει αποδειξει (οπως στο παρελθον) οτι τον ενδιαφερει η σωτηρια της Ελλαδος.\nchrisss 19/03/2011 02:38:54\njuliet 19/03/2011 07:44:52\nκαλή μέρα,εξαιρετικό το κείμενο,με μηνύματα προς ενδιαφερόμενους.\n''Ο κ.Σαμαράς ,για πολιτικούς ή,απλώς, ανθρώπινους λόγους,μπορεί να αισθάνεται τώρα την ανάγκη να είναι ''επιεικής''με κάποιους απο τους πρώην συναδέλφους του.Παρ΄όλα αυτά, η πρώτη του υποχρέωση είναι προς τους 800.000 οπαδούς της παράταξής του που συνωστίστηκαν επι μία ολόκληρη ημέρα για να του δώσουν νέα εντολή ώστε να κάνει την ΝΔ πραγματικά ''νέα'' και να παραμερίσει όλους εκείνους που τη διοικούσαν τα τελευταία δύο χρόνια προξενώντας μεγάλα προβλήματα τόσο στην ίδια την παράταξή τους όσο και στη χώρα ως σύνολο!''\nΜαρκεζίνης:''Μια Νέα Εξωτερική Πολιτκή για την Ελλάδα''\nτσώφλι πασατέμπου @ juliet 19/03/2011 08:44:00\n"... αισθάνεται τώρα την ανάγκη να είναι ”επιεικής”με κάποιους απο τους πρώην συναδέλφους του... "\nΤην έκφραση "είναι υποχρεωμένος", γιατί φοβούνται όλοι να την πούν ; Ήρθε σε ένα κόμμα με ραχοκοκκαλιά τον Καραμανλισμό (όποιος είναι αυτός), σας φαίνεται φυσιολογικό να ξηλώσει ... τον Καραμανλή χωρίς συνέπειες ; Και μάλιστα με διαδικασίες λενινιστικού κόμματος !\nΕλπίζω ο Πρόεδρος να μήν ακούει τόσο πολύ τη γαλαρία. Πολλές απ'τις φωνές είναι πονηρές κι όχι απλά αφελείς...\njuliet @ τσώφλι πασατέμπου 19/03/2011 13:49:27\nάλλο παραμερίζω και άλλο ξηλώνω,κατανοητό;ξέρουμε τις δυσκολίες και κανένας δε θέλει βρυκόλακες του παρελόντος .....\nmandalakia 19/03/2011 08:21:18\nΟ ηγέτης ορίζεται από τους οπαδούς του και την επιρροή που ασκεί σε αυτούς.\nΟ Σαμαράς ενώ αναδείχτηκε από πολύ εντυπωσιακό αριθμό ανθρώπων που στήθηκαν για πολλές ώρες στις ουρές να τον στηρίξουν, χωρίς να έχει προβληθεί καθόλου από τα μέσα, φαίνεται ότι προς όφελος των εσωκομματικών (ίσως και εξωκομματικών) ισορροπιών, απομακρύνεται από τους πολίτες και τις ανάγκες τους. Καλές οι ισορροπίες, αλλά ο κόσμος υποφέρει και οι αντοχές τελειώνουν...\nfrixos 19/03/2011 08:31:26\nΌλα όσα λες ότι αντιλήφθηκε και υποστηρίζει ο Σαμαράς είναι τα ίδια που αντιλήφθηκε και υποστήριξε χρόνια πρίν το σύστημα που σήμερα καταρέει. Ποιός πεινάει σήμερα για κάτω η χούντα, ψωμί παιδεία ελευθερία, ανήκομεν εις τη δύση, αλλαγη, όραμα, εθνική ανεξαρτησία, επανίδρυση; Ας κάνετε και επανεκίνηση με το Σαμαρά.\nη Dimi 19/03/2011 10:36:42\nI believe the most important single thing,\nbeyond discipline & creativity is daring to dare!\n~Maya Angelou (Famous Women Quotes)\nδρόμος 19/03/2011 12:17:31\n"οι πολιτικοί δισταγμοί γίνονται αντιληπτοί από τους πολίτες"\nΕις επίρρωσιν αυτού, δείτε τι μου έγραψε φίλος από Αμερική παληότερα:\n"I GAVE UP POLITICS WHEN WE COULDN'T GET DUKAKIS ELECTED. WHEN THE MEDIA ASKED HIM, IN REFERENCE TO THE DEATH PENALTY, WHAT HE WOULD DO IF HIS WIFE WAS RAPED, INSTEAD OF SAYING, I WOULD KILL THE BASTARD, HE THOUGHT FOR A FEW SECONDS...AND SO, HE LOST THE ELECTION...WHEN WE SPOKE THAT NIGHT, WE ALL KNEW THAT HE LOST HIS LEAD BECAUSE THE COUNTRY WAS WATCHING ON TV THINKING: IF HE DOESN'T DEFEND/REVENGE HIS WIFE'S RAPE, HOW WOULD HE DEFEND THE NATION... "\n(Μιλάμε για δισταγμό δευτερολέπτων ... )\nσιδεράκιας 19/03/2011 21:57:27\nΙσως έχεις δίκιο, αλλά εγώ δεν πιστεύω ότι η κυβέρνηση θα δώσει ολοκληρωμένο σχέδιο αξιοποίησης-εκποίησης της δημόσιας περιουσίας. Θα το παρουσιάζει μπουκιά-μπουκιά για να το καταπίνουμε. Εφόσον η απόφαση αυτή έχει παρθεί και μάλλον δεν ανατρέπεται, γιατί δεν κάνει ο Σαμαράς ένα σχεδιασμό αξιοποίησης και να τον παρουσιάσει πρώτος;!\nΚι όπως έγραψα, εγώ τουλάχιστον, στο "Ζάππειο ΙΙ" θέλω να ακούσω καθαρές και συγκεκριμένες προτάσεις και δεσμεύσεις φυσικά, όχι όμως τις κλασσικές των πολιτικών που έχουμε χορτάσει. Οτιδήποτε άλλο δυστυχώς δε θα με πείσει.\nΕχω πει κι άλλη φορά εδώ μέσα, δεν είμαι ΝΔημοκράτης, στις επόμενες εκλογές όμως θα δώσω την ψήφο μου στο Σαμαρά διότι με έχει πείσει ότι είναι γνώστης της οικονομίας, έστω κι αν οι δικές μου στον τομέα είναι επιπέδου μπακάλικου. Θα συνεισφέρω στην προσπάθεια να κυβερνήσει, αλλά δε θα δίξω ανοχή, δε θα περιμένω τις 100 μέρες, θέλω να δω τις εξαγγελίες του να προσπαθεί να τις πραγματοποιήσει άμεσα. Απλά διότι τα χρονικά μας περιθώρια λιγοστεύουν επικίνδυνα...\nierofantis @ σιδεράκιας 19/03/2011 22:25:36\nΑγαπητέ φίλε, εκτιμώ ότι η κυβέρνηση δεν έχει περιθώρια χρονικά να τρενάρει τις ανακοινώσεις της. Οι πιέσεις από Ευρωπαίους και Τρόϊκα μάλλον δεν της αφήνουν αυτή την ευχέρεια.\nΜη ξεχνούμε ότι δεν κυβερνά ο Σαμ. Βεβαίως θα προτείνει την δική του διέξοδο αλλά δεν μπορεί να την επιβάλλει.\nΤαυτόχρονα, ο Σαμ πρέπει να λάβει υπόψη του και τον γενικότερο περίγυρο και το κλίμα στην Ένωση. Αντίθετα με μερικούς, που περιμένουν τον Σαμ να φορέσει τα φυσεκλίκια και να βγεί στο αντάρτικο κατά του Στρος Καν και της Μέρκελ, η πραγματικότητα επιτάσσει να διαμορφώσει έτσι την πρότασή του ώστε να δίνει διέξοδο σε όλους, σε μια προσέγγιση win - win.\nΣε ότι αφορά την εκλογική επιλογή του καθενός, σέβομαι αυτό που λες. Άλλωστε ούτε εγώ έχω υπογράψει κανένα συμβόλαιο κομματικής νομιμοφροσύνης με κανέναν. Δυστυχώς ή ευτυχώς όμως, στο καρέ των πολιτικών επιλογών, σε ότι αφορά το πολιτικό προσωπικό και τις ηγεσίες στη χώρα μας τη δεδομένη στιγμή, ο Σαμ μοιάζει με όαση στην έρημο...\nΕκτός και αν κάποιοι νομίζουν ότι με την επιλογή της αποχής, ή του κόμματος των Κυνηγών ή της αστικής επανάστασης και της ανάδειξης νέων ηγεσιών από αυτή, θα καταφέρουν να συγκρατήσουν την πτώση που έρχεται και ει δυνατόν, να την αντιστρέψουν σταδιακά.\nΓιατί περί αυτού θα περιστραφεί ο Σαμ, όταν θα αναλάβει τις τύχες της χώρας.\nΣυγκράτηση της πτώσης και τιτάνιος αγώνας, ελαφράς αντιστροφής της...


Λαμία: 45χρονος κατηγορείται για ασέλγεια σε 13χρονη - Αρνείται τις κατηγορίες (video)\nΣτο δικαστήριο με κουκούλα και σκυμμένο κεφάλι εμφανίστηκε ο Ρουμάνος\nΑνάστατη είναι η Λαμία από την υπόθεση βιασμού ενός κοριτσιού 13 ετών. Συγκεκριμένα, ένας 45χρονος Ρουμάνος, πατέρας δύο παιδιών, κατηγορείται για τον βιασμό της ανήικης ανιψιάς της πρώην γυναίκας του.\nΠερίπου μία ώρα έμεινε στην Εισαγγελέα Πρωτοδικών και την Ανακρίτρια στη Λαμία και αρνήθηκε τις κατηγορίες.\nΟ 45χρονος ζήτησε και πήρε προθεσμία να απολογηθεί την Τρίτη (09/06) στις αρμόδιες δικαστικές αρχές στη Λαμία. Και αυτό επειδή – αφενός μεσολαβεί η αργία του Αγίου Πνεύματος και αφετέρου να ενημερωθεί και ο συνήγορός του.\nΤο κατηγορητήριο είναι βαρύ για τον 45χρονο που αντιμετωπίζει την κατηγορία του βιασμού, αλλά σύμφωνα με τον συνήγορό του, ακόμη δεν έχουν σταλεί τα αποτελέσματα από τους ειδικούς που θα κρίνουν τα στοιχεία τα οποία αντικρούει προφορικά ο εντολέας του.\nΗ υπόθεση που έχει συγκλονίσει την τοπική κοινωνία, αποκαλύφθηκε το βράδυ της Τετάρτης (04/06) όταν διακομίστηκε στο Νοσοκομείο Λαμίας η μικρή από τον πατέρα και μια θεία της.\nΤο μεσημέρι της Πέμπτης (04/06) έγινε ιατροδικαστική εξέταση της 13χρονης, που σύμφωνα με πληροφορίες δεν έχει ρήξη παρθενικού υμένα, αλλά υφέρεται να υπάρχουν ευρήματα που παραπέμπουν σε ασελγείς πράξεις.


Η τοποθέτηση του Κώστα Μίσσα για τον Αντετοκούνμπο | Panathinaikos24.gr\nΗ τοποθέτηση του Κώστα Μίσσα για τον Αντετοκούνμπο\n20.08.2017 | 18:38\nΌλα όσα δήλωσε ο ομοσπονδιακός τεχνικός για το «καυτό» θέμα του Γιάννη Αντετοκούνμπο.\nΓια το τι συνέβη: «Η ομάδα ήταν ενημερωμένη με όλο αυτό το κομμάτι σε σχέση με τον Γιάννη. Τα πράγματα είναι λίγο μπερδεμένα. Στο πρώτο κομμάτι της προετοιμασίας στο Καρπενήσι ο Γιάννης έβγαλε το πρόγραμμα κανονικά. Έπειτα οι Μπακς ζήτησαν για 5 μέρες α 5 μέρες να υπάρξει ξεκούραση για τον Γιάννη γιατί υπήρχε ερεθισμός. Πράγματα υπήρχε αλλά δεν έδειχνε κάτι το σοβαρό. Το πλάνο ήταν να παίξει στο Βελιγράδι. Στο πρώτο παιχνίδι με το Μαυροβούνιο έπαιξε.\nΜία ώρα πριν το παιχνίδι με την Μεγάλη Βρετανία είχαμε επαφή και μας είπαν ότι οι Μπακς δεν τον αφήνουν. Μιλήσαμε στο τηλέφωνο και μας είπαν ότι έχει γίνει επένδυση 100 εκ. δολάρια. Εμείς είπαμε ότι έχουμε κάνει επένδυση ενός ολόκληρου λαού επάνω του. Η ομάδα ήταν ενημερωμένη. Έχουμε ταλέντο έχουμε εμπειρία και ικανότητα και πάμε στο επόμενο κομμάτι. Απλώς τώρα θα προσπαθήσουμε να καλύψουμε το κενό της απουσίας του Γιάννη.\nΓια το εάν είχε ενημερωθεί πριν από την ανακοίνωση του Γιάννη: «Εγώ ενημερώθηκα από τον μάνατζερ του πριν βγει στο Instagram. Υπήρχε ενημέρωση και είχα μιλήσει με τους ανθρώπους. Απλά εγώ είπα ότι κατά την δική μου άποψη πως θα έπρεπε να μιλήσει και ο ίδιος και να μου πει τι γίνεται. Είχα ενημέρωση πριν βγει η ανακοίνωση».\nΓια τη συνέχεια: «Εγώ έχω μια λογική πως η ιστορία γράφεται από τους παρόντες. Οι παρόντες είναι η δύναμη για να κάνουμε πράξη όλο αυτό που έχουμε στο μυαλό μας».


Leningrad Center (Αγία Πετρούπολη, Ρωσία) - Κριτικές\nΞενοδοχεία κοντά σε: Voda AquaClub and Hotel\nΞενοδοχεία κοντά σε: Petrikirche\nLeningrad Center: Εστιατόρια στην περιοχή\nΔραστηριότητες κοντά σε: Leningrad Center\nLeningrad Center, Αγία Πετρούπολη - Κριτικές\nΝο 203 από 1.900 δραστηριότητες - Αγία Πετρούπολη\nPotemkinskaya St., 4, Αγία Πετρούπολη 191123, Ρωσία\nΟ/η Leningrad C, Менеджер по связям с общественностью του Leningrad Center, έχει απαντήσει σε αυτή την κριτικήΑπάντηση: 20 Ιουνίου 2018\nΉμουν εκεί για την εμφάνιση Illusio. Είναι πραγματικά υψηλή ποιότητα των επιδόσεων σε ένα πολυτελές μέρος. Με ταλαντούχους καλλιτέχνες και όμορφες δημόσιες. Αν θέλετε να δείτε στο Broadway St Petersburg θα πρέπει να πάτε εκεί! Πραγματικά μου άρεσε επίσης μια χορεύτρια. Κορίτσι με κόκκινα μαλλιά....Είναι πολύ εντυπωσιακό και καλλιτεχνικά!Περισσότερα\nΜια ενδιαφέρουσα ανακάλυψη ενός νέου μέρος στην πόλη! Πρόκειται για ένα παλιό ανακαινισμένο κτίριο από έναν κινηματογράφο σε μια νέα πειραματικές θεατρικές με μπαρ, γκαλερί και σύντομα. Πήγαμε να δούμε τη μοντέρνα εμφάνιση Illusio, πράγμα που ήταν απολύτως εξαιρετικό! Είναι ένας συνδυασμός ενός σύγχρονου χορού,...μουσική και παραδοσιακούς χορούς, πράξεις. Δεν έχουμε δει κάτι τέτοιο! Κοντά σε σημεία ενδιαφέροντος όπως: μια παράσταση στο Μπρόντγουεϊ. Σίγουρα πρέπει να δούμε για το σαββατοκύριακο.Περισσότερα\nΛάβετε γρήγορα απαντήσεις από το προσωπικό του Leningrad Center και από προηγούμενους επισκέπτες.


ΚΡΑΧΤΗΣ: Bild: Ο Βαρουφάκης πρέπει να κατεβάσει τα παντελόνια στο Eurogroup\nBild: Ο Βαρουφάκης πρέπει να κατεβάσει τα παντελόνια στο Eurogroup\nΗ γερμανική εφημερίδα υπέδειξε στον υπουργό Οικονομικών πώς να συμπεριφερθεί με τους ομολόγους του\nΣτάζοντας δηλητήριο για τον κ. Βαρουφάκη, η γερμανική εφημερίδα Bild επισημαίνει ότι ο Έλληνας υπουργός Οικονομικών πρέπει να κατεβάσει τα παντελόνια σήμερα στο Eurogroup και να εξηγήσει στους ευρωπαίους εταίρους του το νέο πρόγραμμα για της μεταρρυθμίσεις.\nΞεπερνώντας για ακόμα μια φορά τα όρια, η εφημερίδα δεν διαστάζει να αναφερθεί με μια έκφραση που κινείται στα όρια της αισχρότητας, τις «συμβουλές» της προς τον Έλληνα υπουργό.\n«Το ρολόι της χρεοκοπίας χτυπά», είναι πάντως ο τίτλος του άρθρου της όπου επισημαίνει ότι στο σημερινό Eurogroup τα περιθώρια στενεύουν για την Ελλάδα. Η Bild σχολιάζει επίσης πως η Αθήνα θα ξεμείνει από ρευστό σε λίγες ημέρες καθώς με την στάση του Έλληνα υπουργού Οικονομικών, Γιάνη Βαρουφάκη, στενεύουν τα περιθώρια για συμφωνία με τους ευρωπαίους εταίρους.\nΟ Έλληνας υπουργός Οικονομικών πιέζει τους Ευρωπαίους εταίρους ότι αν δεν δώσουν το πράσινο φως στις ελληνικές προτάσεις, τότε η χώρα μπορεί να οδηγηθεί σε πρόωρες εκλογές ή να διεξαχθεί δημοψήφισμα.\n«Μόνο εάν οι υπουργοί Οικονομικών της Ευρωζώνης μείνουν σήμερα ευχαριστημένοι με το περιεχόμενο των ελληνικών προτάσεων, τότε θα δώσουν νέα οικονομική βοήθεια προς την Ελλάδα», σχολιάζει η γερμανική εφημερίδα.\nΑναφερόμενη στις δηλώσεις Βαρουφάκη περί δημοψηφίσματος και εκλογές, η «Bild» σχολιάζει πως η Ελλάδα, προκειμένου να εξοικονομήσει ρευστότητα, υιοθετεί διάφορα τεχνάσματα.\nΩστόσο, λίγες ώρες πριν το κρίσιμο Eurogroup, ο Γ. Βαρουφάκης σε δηλώσεις στην ιταλική εφημερίδα «Corriere della Sera», επεσήμανε πως ένα δημοψήφισμα ή ακόμα και εκλογές είναι πιθανά αν οι Ευρωπαίοι εταίροι δεν εγκρίνουν τις μεταρρυθμίσεις. Λίγη ώρα αργότερα, η κυβέρνηση των Αθηνών κλήθηκε να δώσει εξηγήσεις για τις δηλώσεις Βαρουφάκη που προκάλεσε σάλο με το υπουργείο του να διευκρινίζει ότι ο Έλληνας υπουργός απάντησε σε μία υποθετική ερώτηση...Λάθος συναγερμός; Μάλλον, όχι..., σχολιάζει η εφημερίδα.


Just the two of us 2: Όλοι οι συμμετέχοντες του show - VIDEO | fthis.gr\nJust the two of us 2: Όλοι οι συμμετέχοντες του show - VIDEO\nΠαρασκευή 14 Μαρτίου 2014, 12:30\nΌπως όλα δείχνουν όλα είναι έτοιμα και έχουν μπει στην τελική ευθεία για την αναμενόμενη πρεμιέρα του “Just the two of us 2”. Οι προετοιμασίες γίνονται με πυρετώδεις ρυθμούς και οι ιθύνοντες του καναλιού έχουν επιλέξει τους συμμετέχοντες τους coaches αλλά και ένα μέλος της κριτικής επιτροπής. Ο Γιώργος Θεοφάνους είναι ο κριτής που έχει δώσει τα χέρια με το κανάλι της Μεσογείων. Λείπουν δύο ονόματα για να συμπληρωθεί το παζλ και να ανακοινωθούν τα ονόματα που θα καθίσουν στη θέση του κριτή.\nΗ Ζέτα Μακρυπούλια εργάζεται σκληρά και προετοιμάζεται για τη μεγάλη πρεμιέρα καθώς για την ίδια είναι πολύ σημαντικό το γεγονός. Νέα πρόκληση, νέα τηλεοπτική στέγη και όλα θέλει να στεφθούν με επιτυχία.\nΣύμφωνα με το ρεπορτάζ του Πρωινού του Mega τα ονόματα των συμμετεχόντων είναι: Δημήτρης Μακαλιάς, Μίνως Θεοχάρης, Μάρκος Σεφερλής, Γιώργος Παράσχος, Χριστίνα Πολίτη, Άννα Πρέλεβιτς, Ράνια Θρασκιά, Θεοφανία Παπαθωμα, Τέτα.\nΕνώ οι coaches που θα αναλάβουν να εκπαιδεύσουν τα αστέρια του show είναι: Ελισάβετ Σπανού, Γιώργος Παπαδόπουλος, Γιώργος Γιαννιάς, Στέλιος Διονυσίου, Αντιγόνη Ψυχράμη, Χάρης Βαρθακούρης, Ευριδίκη, Στέλλα Καλλή, Courtney Parker, Γιώργος Παπαδημητράκης.\nΕνδιαφέρον θα έχει να δούμε τη συνύπαρξη του Γιώργου Θεοφάνους και της Ευριδίκης αλλά και του ζευγαριού που υπάρχει μέσα στο show, αυτό της Αντιγόνης Ψυχράμη και του Δημήτρη Μακαλιά.\nJUST THE TWO OF US ΜΑΚΡΥΠΟΥΛΙΑ


Δολοφονία Μιχάλη Ζαφειρόπουλου: Αναβολή στη δίκη - Για ποιον διατάχθηκε η βίαιη προσαγωγή του - Newsbomb - Ειδησεις - News\nΔΙΚΑΙΟΣΥΝΗ 05 Οκτ 2018 12:58\nΔολοφονία Μιχάλη Ζαφειρόπουλου: Αναβολή στη δίκη - Για ποιον διατάχθηκε η βίαιη προσαγωγή του\nΣτις 16 Ιανουαρίου 2019 θα αρχίσει και πάλι εκδίκαση της υπόθεσης δολοφονίας του ποινικολόγου Μιχάλη Ζαφειρόπουλου τον Οκτώβριο του 2017.\nΤην αναβολή έδωσε το Μικτό Ορκωτό Δικαστήριο σήμερα (05/10). Υπενθυμίζεται ότι για την υπόθεση δολοφονίας, κατηγορούμενοι είναι πέντε Αλβανοί εκ των οποίων οι τρεις θεωρούμενοι ως ηθικοί αυτουργοί, είναι βαρυποινίτες για άλλες υποθέσεις.\nΤο δικαστήριο έκρινε απαραίτητη την κατάθεση συγκρατούμενου των τριών κατηγορουμένων ως ηθικών αυτουργών της δολοφονίας ο οποίος βρισκόταν στο ίδιο κελί μαζί τους. Ο κρατούμενος, συμπατριώτης των κατηγορουμένων, δήλωσε ότι δεν θέλει να εμφανιστεί στο δικαστήριο πλην όμως η κατάθεση του, με ανάλογη εισαγγελική πρόταση, κρίθηκε απαραίτητη. Έτσι η δίκη αναβλήθηκε και το δικαστήριο διέταξε τη βίαιη προσαγωγή του μάρτυρα κατά την επόμενη δικάσιμο επιβάλλοντάς του παράλληλα και πρόστιμο για λιπομαρτυρία 120 ευρώ.\nΔείτε φωτογραφίες από τη μεταγωγή των κατηγορούμενων στη gallery του Nesbomb.gr\nΤην ίδια απόφαση έλαβε και για μία ακόμη μάρτυρα που απουσίαζε σήμερα από το δικαστήριο. Αποδέχθηκε επίσης αίτημα των τριών κατηγορουμένων ως ηθικών αυτουργών που ζήτησαν να κληθούν σε κατάθεση τρεις μάρτυρες που υπέδειξε η υπεράσπισή τους.\nΣύμφωνα με τα στοιχεία της υπόθεσης, οι τρεις ηθικοί αυτουργοί της δολοφονίας του Μιχάλη Ζαφειρόπουλου ζητούσαν μεγάλο χρηματικό ποσό από τον επιχειρηματία Αριστείδη Φλώρο, που είναι μάρτυρας στην υπόθεση, προκειμένου να αποσύρουν τις καταθέσεις τους που κατονόμαζαν τον επιχειρηματία ως εντολέα για την επίθεση σε βάρος του δικηγόρου Γιώργου Αντωνόπουλου. Έτσι φέρονται να προσέλαβαν τους δύο συγκατηγορουμένους τους συμπατριώτες τους, προκειμένου να «εκφοβίσουν» τον Ζαφειρόπουλο, που ήταν συνήγορος του Α. Φλώρου, ώστε να προχωρήσει το σχέδιο τους. Ωστόσο παρά την εντολή που είχαν οι δύο, να πυροβολήσουν στα πόδια τον 53χρονο δικηγόρο, ο ένας από αυτούς τον πυροβόλησε στο στήθος.


Ergatiki - 100 χρόνια από την Επανάσταση στη Γερμανία: Εργάτες, ναύτες και φαντάροι βάζουν τέλος στο σφαγείο του Α΄ ΠΠ\nΛέανδρος Μπόλαρης 07/11/2018, No 1348\nΒερολίνο. 9 Νοέμβρη 1918\nΤον Σεπτέμβρη του 1918 η ανώτατη στρατιωτική διοίκηση της Γερμανίας παραδεχόταν ότι ο πόλεμος, που είχε κοστίσει εκατομμύρια ζωές, ήταν χαμένος. Οι στρατηγοί έπεισαν τον Κάιζερ Γουλιέλμο ΙΙ να διορίσει μια νέα κυβέρνηση που θα ζητούσε όρους για μια «έντιμη ειρήνη». Όμως, η διπλωματία δεν απέδιδε.\nΟι Σύμμαχοι της Αντάντ απαιτούσαν άνευ όρων παράδοση. Ο Τσόρτσιλ, τότε υπουργός Πυρομαχικών της βρετανικής κυβέρνησης, είχε ενθουσιαστεί από τη χρήση του αερίου μουστάρδας στην Επίθεση των 100 Ημερών τον Σεπτέμβρη και έδωσε εντολή για πενταπλασιασμό της παραγωγής δηλητηριωδών αερίων για τις επιθέσεις του 1919. Οι Γερμανοί στρατηγοί σχεδίαζαν την «άμυνα μέχρις εσχάτων».\nΚαι τότε, ξέσπασε η εξέγερση των ναυτών στο Κίελο. Αρνήθηκαν να χαθούν για την «Τιμή του Αυτοκρατορικού Ναυτικού», κατέλαβαν πλοία και ναυστάθμους και συγκρότησαν συμβούλια μαζί με τους εργάτες. Στις 5 Νοέμβρη, όταν οι κόκκινες σημαίες ήδη κυμάτιζαν στο Κίελο, η επανάσταση νικούσε στο Αμβούργο. Η μια πόλη μετά την άλλη ακολουθούσε το παράδειγμά τους. Παντού οι φαντάροι ενώνονταν με τους εργάτες και τις εργάτριες που κατέβαιναν σε γενική απεργία και έκαναν διαδηλώσεις.\nΗ πρωτεύουσα της Γερμανίας ήταν το επίκεντρο μιας μεγάλης απεργίας με βασικό αίτημα τον τερματισμό του πολέμου τον Γενάρη του 1918. Μισό εκατομμύριο εργάτες και εργάτριες είχαν απεργήσει, με εκείνους που δούλευαν στα εργοστάσια των πυρομαχικών στην πρώτη γραμμή. Η απεργία, παρόλο που δεν νίκησε, ήταν η προειδοποίηση για τον σεισμό που θα ερχόταν στο τέλος του χρόνου.\nΌταν άρχισαν να καταφτάνουν τα νέα για την εξέγερση στο Κίελο και την εξάπλωσή της, η κυβέρνηση και η άρχουσα τάξη βρέθηκαν σε κατάσταση πανικού. Η ηγεσία του SPD, του σοσιαλδημοκρατικού κόμματος που συμμετείχε πλέον με έναν υπουργό στην κυβέρνηση, θεωρούσε ότι η μόνη λύση ήταν η παραίτηση του Κάιζερ ώστε με ένα νέο βασιλιά η Γερμανία να γίνει «κανονική» συνταγματική μοναρχία. Ο Έμπερτ, πρόεδρος του κόμματος, είπε στον καγκελάριο Μαξ φον Μπάντεν: «Αν δεν παραιτηθεί ο Κάιζερ η επανάσταση είναι αναπόφευκτη. Όμως, δεν θα την αφήσω να συμβεί. Την μισώ σαν την αμαρτία».\nΟι στρατηγοί και οι υπουργοί έκαναν το αδιανόητο μέχρι και λίγες βδομάδες πριν, και ζήτησαν από τον Κάιζερ να παραιτηθεί. Αλλά αυτή η κίνηση ήρθε πολύ αργά. Γιατί στις 9 Νοέμβρη, η «αμαρτία», η επανάσταση έφτασε στο Βερολίνο, αφού είχε νικήσει σε όλες σχεδόν τις μεγάλες -και πολλές μικρότερες- πόλεις της Γερμανίας.\nΗ πρωτοβουλία και στο Βερολίνο ήρθε από τα κάτω. Οι ηγέτες του Ανεξάρτητου Σοσιαλδημοκρατικού Κόμματος (USPD) που αποκτούσε μεγάλη επιρροή στα εργοστάσια ανέβαλαν συνεχώς την απόφαση με διάφορες προφάσεις. Το ίδιο και ο ηγετικός πυρήνας των «αντιπροσώπων της βάσης», του δικτύου των συνδικαλιστών στο συνδικάτο μετάλλου που είχε οργανώσει τις απεργίες από το 1916 μέχρι το 1918. Μόνο ο Καρλ Λήμπκνεχτ που μόλις είχε αποφυλακιστεί πίεζε για να οριστεί η μέρα της εξέγερσης. Αλλά η επαναστατική οργάνωση που εκπροσωπούσε, ο Σπάρτακος, είχε αδυνατίσει από ένα κύμα συλλήψεων.\nΜπορεί οι ηγεσίες να δίσταζαν, αλλά τα εργοστάσια έβραζαν. Κι ο αναβρασμός αγκάλιαζε και τη βάση του SPD. Σε αλλεπάλληλες συναντήσεις με τα στελέχη κόμματος στις εργατογειτονιές και στα συνδικάτα, ο Έμπερτ και ο Σάιντεμαν -ο υπουργός άνευ χαρτοφυλακίου- άκουγαν το ίδιο μήνυμα: Κάντε κάτι, αλλιώς ο κόσμος θα ακολουθήσει τους «Ανεξάρτητους» και τους Σπαρτακιστές.\nΤο βράδυ της 8 Νοέμβρη μια προκήρυξη που είχε αρχίσει να κυκλοφορεί στα εργοστάσια καλούσε για γενική απεργία την επόμενη μέρα. Η Vorwarts η εφημερίδα του SPD εκείνης της ημέρας καλούσε σε «ηρεμία». Αλλά τα πράγματα είχαν πάρει το δρόμο τους.\nΗ γενική απεργία είχε απόλυτη επιτυχία. Όμως, αυτή τη φορά, οι εργάτες και οι εργάτριες βάδιζαν προς το κέντρο της πόλης, για να ανατρέψουν την εξουσία του Κάιζερ (που ετοίμαζε ήδη τις βαλίτσες του) και όλου του παλιού κόσμου.\nΗ Κέιτε Ντάνκερ, μια παλιά συντρόφισσα και φίλη της Ρόζα Λούξεμπουργκ και της Κλάρα Τσέτκιν, μέλος του Σπάρτακου από την ίδρυσή του, σημείωνε αργότερα στις αναμνήσεις της ότι εκείνο το πρωί ξύπνησε τον σύντροφό της λέγοντάς του «Αλμπερτ, ξύπνα, σήμερα έχουμε επανάσταση». Λίγες ώρες μετά, επικεφαλής μιας φάλαγγας ένοπλων εργατών και φαντάρων θα καταλάμβανε τις φυλακές Μοαμπίτ και θα απελευθέρωνε εκατοντάδες πολιτικούς κρατούμενους.\nΜια άλλη φάλαγγα με επικεφαλής τον αριστερό «Ανεξάρτητο» σοσιαλδημοκράτη Εμίλ Αϊχορν κατέλαβε το αρχηγείο της Αστυνομίας, όπου και εγκαταστάθηκε ως επικεφαλής της νέας, επαναστατικής αστυνομικής δύναμης.\nΈνας αυτόπτης μάρτυρας περιγράφει την εικόνα των εργατών που βάδιζαν προς το κέντρο της πόλης:\n«Ατέλειωτες πομπές εργατών και στρατιωτών περνούσαν από το δρόμο χωρίς διακοπή… Οι περισσότεροι εργάτες ήταν μεσόκοποι, με γκρίζα μαλλιά και γένια στο πρόσωπο… Είχαν τη διαπαιδαγώγηση χρόνων στα συνδικάτα τους και βάδιζαν συνειδητά και πειθαρχημένα. Κάποιοι απ’ αυτούς είχαν ντουφέκια κρεμασμένα στον ώμο τους. Οι πάντες είχαν μια κόκκινη κορδέλα στη μπουτονιέρα ή στο στήθος τους. Οι υπεύθυνοι του κάθε τμήματος βάδιζαν στο πλάι του, έχοντας ένα ντουφέκι κρεμασμένο στον ώμο και διακρίνονταν από το κόκκινο περιβραχιόνιό τους… Μεγάλες κόκκινες σημαίες κυμάτιζαν καταμεσής στο πλήθος που βάδιζε».\nΟι αστοί και οι αριστοκράτες έβλεπαν με φρίκη τους «βρωμιάρηδες» να εισβάλλουν με τόση αυτοπεποίθηση στα μέρη που θεωρούσαν δικά τους. Ακόμα μεγαλύτερο σοκ γι’ αυτούς ήταν η συμμετοχή των εργατριών στην επανάσταση δεν ήταν μόνο οι «μεσόκοποι εργάτες» εκείνοι που βάδιζαν με τα ντουφέκια στο ώμο. Η πριγκίπισσα Μπλύχερ κατέγραφε εμβρόντητη στο ημερολόγιό της:\n«Τα ξανθά ακάλυπτα κεφάλια των κοριτσιών που βάδιζαν μόνο με ένα σάλι στους ώμους. Έμοιαζε τόσο θηλυκό και αταίριαστο κάτω από τα μεγάλα απαίσια κόκκινα λάβαρα που κυμάτιζαν από πάνω τους. Ποιος μπορούσε να φανταστεί αυτές τις χλωμές γυναίκες του βορρά να χτίζουν οδοφράγματα και να ουρλιάζουν ζητώντας αίμα».\nΒέβαια εκείνη την ημέρα χύθηκε πολύ λίγο αίμα. Η αστυνομία είχε απλά εξαφανιστεί. Αρκούσε να διαλύει διαδηλώσεις μερικών χιλιάδων, όμως ήταν εντελώς ανίσχυρη απέναντι σε μια τέτοια πλημμύρα. Οι περισσότεροι αξιωματικοί, ακόμα και το Γενικό Επιτελείο, έκαναν την ανάγκη φιλοτιμία και δεν έδωσαν διαταγή στις μονάδες τους να ανοίξουν πυρ. Ο λόγος ήταν απλός: οι περισσότεροι φαντάροι περνούσαν ήδη με το μέρος της επανάστασης. Ένας άλλος αυτόπτης μάρτυρας κατέγραψε:\n«Το σύνταγμα Κάιζερ Αλεξάντερ πέρασε στην επανάσταση: οι στρατιώτες ξεχύθηκαν από τις πύλες του στρατοπέδου και συναδελφώθηκαν με το πλήθος που κραύγαζε απ’ έξω. Οι φαντάροι χειρονομούσαν εκφράζοντας έντονα συναισθήματα κι οι κοπέλες τους αγκάλιαζαν και έβαζαν λουλούδια στις στολές τους. Κάποιοι από το προσωπικό μου μού ανέφεραν ότι οι φαντάροι ξήλωναν τα διακριτικά και τις χρυσές επωμίδες από τους αξιωματικούς».\nΕνας άλλος έγραφε:\n«Στη συμπαγή μάζα του πλήθους που βάδιζε, κινούνταν μεγάλα στρατιωτικά καμιόνια, ξεχειλισμένα από φαντάρους και ναύτες που κρατούσαν κόκκινες σημαίες και κραύγαζαν… Τα καμιόνια αυτά, γεμάτα από νεαρούς με στολές, γεμάτα όπλα και κόκκινες σημαιούλες, ήταν για μένα πολύ χαρακτηριστικά. Εκείνοι οι νεαροί άφηναν συνεχώς τις θέσεις τους για να υποχρεώσουν αξιωματικούς και στρατιώτες να ξηλώσουν τα διακριτικά του βαθμού από τις στολές τους…».\nΟ Καρλ Λήμπκνεχτ από το πρωί της 9 Νοέμβρη μιλούσε σε δεκάδες αυτοσχέδιες συγκεντρώσεις σε ενθουσιώδη πλήθη εργατών και στρατιωτών. Το απόγευμα είχε τεθεί επικεφαλής μιας μεγάλης φάλαγγας διαδηλωτών που βάδισε στο αυτοκρατορικό παλάτι και το κατέλαβε. Από ένα μπαλκόνι μίλησε στο συγκεντρωμένο πλήθος με λόγια που έχουν μείνει στην ιστορία:\n«Η εξουσία του καπιταλισμού που μετέτρεψε την Ευρώπη σε νεκροταφείο, έχει σπάσει. Δεν πρέπει να νομίζουμε ότι το έργο μας ολοκληρώθηκε επειδή το παρελθόν είναι νεκρό. Τώρα πρέπει να δώσουμε όλη μας τη δύναμη για να χτίσουμε μια κυβέρνηση των εργατών και των στρατιωτών, ένα νέο προλεταριακό κράτος, ένα κράτος της ειρήνης, της χαράς και της ελευθερίας, για τα αδέλφια μας στην Γερμανία και σε όλο τον κόσμο. Τους απλώνουμε το χέρι και τους καλούμε να παλέψουν για την ολοκλήρωση της παγκόσμιας επανάστασης. Όσοι από σας θέλετε μια ελεύθερη Σοσιαλιστική Δημοκρατία και την Γερμανική Επανάσταση, σηκώστε το χέρι σας!»\nΧιλιάδες χέρια σηκώθηκαν. Τέσσερα χρόνια πριν, όταν ο Καρλ Λήμπκνεχτ έσπαγε την κομματική πειθαρχία του SPD και καταψήφιζε τις πολεμικές πιστώσεις στο κοινοβούλιο, οι ηγεσίες του κόμματος τον αντιμετώπιζαν περίπου σαν εκκεντρικό παλαβιάρη. Όμως, στους από κάτω γινόταν το σύμβολο και η αναφορά κάθε μικρής και μεγάλης ανταρσίας ενάντια στον πόλεμο. «Ο μοναδικός άνθρωπος που συμπαθεί και έχει εμπιστοσύνη ο απλός φαντάρος είναι ο φωνακλάς Λήμπκνεχτ» έγραφε ένας συντηρητικός υπαξιωματικός την άνοιξη του 1916. Δυο χρόνια μετά, ο Λήμπκνεχτ και οι επαναστάτες σύντροφοί του κέρδιζαν τις καρδιές εκατοντάδων χιλιάδων.\nΜερικές εκατοντάδες μέτρα μακριά, μια άλλη τεράστια διαδήλωση είχε περικυκλώσει το κτίριο του Ράιχσταγκ, του κοινοβουλίου. Μια μεγάλη ομάδα διαδηλωτών βρήκε τον Σάιντεμαν και του ζήτησε επιτακτικά να μιλήσει στο πλήθος. Αρχικά αρνήθηκε, ήταν κουρασμένος. Αλλά μόλις του είπαν ότι η Λήμπκνεχτ θα μιλούσε, ο υπουργός βγήκε στο μπαλκόνι. Στην αρχή προσπάθησε να ηρεμήσει τα πνεύματα με κοινότυπες φράσεις, αλλά γρήγορα άλλαξε ρότα. Πήρε την πρωτοβουλία να ανακηρύξει την αβασίλευτη δημοκρατία και μια σοσιαλιστική κυβέρνηση από τα δυο μεγάλα σοσιαλιστικά κόμματα.\nΑυτή η κίνηση προκάλεσε την οργή του Έμπερτ που λίγες μόνο ώρες πριν διαπραγματευόταν τη θέση του καγκελάριου στην αυτοκρατορική κυβέρνηση. Υποτίθεται ότι η αβασίλευτη δημοκρατία ήταν προγραμματική αρχή του SPD αλλά η ηγεσία του είχε πάει τόσο δεξιά που η ανακήρυξή της στα μάτια της ήταν “τυχοδιωκτισμός”. Ωστόσο η κίνηση του Σάιντεμαν έδωσε την ανάσα που χρειαζόταν το SPD.\nΠράγματι από το ίδιο βράδυ είχαν ξεκινήσει οι διαπραγματεύσεις για τον σχηματισμό μιας κυβέρνησης. Τελικά, οι ηγεσίες του SPD και του USPD συμφώνησαν σε μια εξαμελή κυβέρνηση (τρεις από κάθε κόμμα) που μάλιστα θα ονομάζονταν «λαϊκοί επίτροποι» όπως η κυβέρνηση των σοβιέτ στην Ρωσία. Αυτή η κυβέρνηση θα οργάνωνε τις εκλογές για την Εθνοσυνέλευση και εντωμεταξύ θα συνεργαζόταν με τα συμβούλια των εργατών και των στρατιωτών. Η νέα κυβέρνηση διακήρυττε ότι ήταν «καθαρά σοσιαλιστική». Όμως δίπλα σε κάθε «επίτροπο του λαού» βρισκόταν ένας «ειδικός σύμβουλος», κάτι σαν γενικός γραμματέας του υπουργείου. Συνήθως επρόκειτο για μέλη των διαφόρων αστικών κομμάτων, οι οποίοι εξασφάλιζαν ότι ο «επίτροπος του λαού» θα άφηνε ανέπαφες τις πυραμιδωτές γραφειοκρατικές ιεραρχίες που διοικούσαν την παλιά αυτοκρατορία.\nΤην επόμενη μέρα 10 Νοέμβρη, αυτή η κυβέρνηση πήρε την έγκριση της πρώτης συνδιάσκεψης των εργατικών συμβουλίων του Βερολίνου. Χίλιοι πεντακόσιοι αντιπρόσωποι από τα εργοστάσια και τους στρατώνες συμμετείχαν σε αυτή την συνέλευση. Η φωνή της επαναστατικής Αριστεράς, όπως του Λήμπκνεχτ, που ζητούσε όλη η εξουσία να περάσει στα συμβούλια, ήταν πολύ μειοψηφική, και αντιμετωπίστηκε εχθρικά ιδιαίτερα από τους αντιπροσώπους του στρατού. Tο SPD είχε κινητοποιήσει τους μηχανισμούς του στα εργοστάσια, τα συνδικάτα και τους στρατώνες για να εξασφαλίσει την πλειοψηφία.\nΔεν ήταν παράξενο φαινόμενο. Τον Φλεβάρη του 1917 στην Πετρούπολη της Ρωσίας οι εργάτες και οι φαντάροι ανέτρεψαν τον Τσάρο και συγκρότησαν τα συμβούλια (σοβιέτ) τους. Ταυτόχρονα, έδωσαν την πλειοψηφία σε πολιτικές δυνάμεις που λέγανε ότι η επανάσταση δεν μπορούσε να πάει μακρύτερα από την εγκαθίδρυση μιας αστικής κοινοβουλευτικής δημοκρατίας.\nΣτην Γερμανία του 1918, η επανάσταση σήμαινε ότι εκατομμύρια εργάτες και εργάτριες -και φαντάροι- που μέχρι τότε ήταν έξω από την πολιτική, έμπαιναν στη μάχη κουβαλώντας όλες τις αυταπάτες για τους «δικούς τους ανθρώπους», τις σοσιαλδημοκρατικές ηγεσίες που θα άλλαζαν την κοινωνία με ρεαλιστικά βήματα.\nΌμως, αυτή η κατάσταση θα άρχισε να αλλάζει ήδη από τις πρώτες μέρες της επανάστασης. Ο αρχηγός του Γενικού Επιτελείου, ο Γκρένερ είχε συμφωνήσει με τον Έμπερτ για την αποστολή δέκα μεραρχιών από το μέτωπο στο Βερολίνο, για να στηρίξουν την κυβέρνηση απέναντι στους «μπολσεβίκους». Οι στρατηγοί πίστευαν ότι οι στρατιώτες του μετώπου ήταν «αμόλυντοι» από τις «αντιπατριωτικές» ιδέες των μετόπισθεν.\nΟι μονάδες άρχισαν πράγματι να βαδίζουν πειθαρχημένα, αλλά μόλις περνούσαν τα σύνορα, απλά φυλλορροούσαν ή εκλέγανε τα δικά τους συμβούλια και ενώνονταν με εκείνα των πόλεων που συναντούσαν. Οι στρατηγοί έλπιζαν ότι ο στρατός του μετώπου θα διαπερνούσε όπως το μαχαίρι το βούτυρο το «χάος» των συμβουλίων και των επαναστατικών επιτροπών. Όμως, οι μεραρχίες τους έλιωναν σαν τη ζάχαρη στο καυτό νερό της επαναστατημένης Γερμανίας. Οι φαντάροι δεν είχαν καμιά διάθεση να ξαναστήσουν την εξουσία των στρατηγών, των γαιοκτημόνων και των καπιταλιστών.\nΠαρόμοιες εμπειρίες άλλαζαν τις ιδέες των εργατών στις πόλεις, ιδιαίτερα στο Βερολίνο. Η εκτελεστική επιτροπή των συμβουλίων είχε σταθερή σοσιαλδημοκρατική πλειοψηφία. Αλλά ακόμα κι αυτοί έρχονταν σε όλο και μεγαλύτερη τριβή με την «καθαρά σοσιαλιστική» κυβέρνηση. Γιατί η εργατική τάξη πάλευε, για μισθούς, ελευθερίες, για να ξεφορτωθεί όλον τον παλιό κόσμο. Σε όλη την Γερμανία τα εργατικά συμβούλια κρατούσαν το κλειδί της εξουσίας.\nΤον Νοέμβρη, η επανάσταση είχε κάνει μόνο το πρώτο νικηφόρο βήμα.. Όπως στην Ρωσία την προηγούμενη χρονιά θα βάθαινε μέσα από τις εμπειρίες των εκατομμυρίων πρωταγωνιστών της. Η Ρόζα Λούξεμπουργκ εξηγούσε μερικές βδομάδες μετά μιλώντας στο ιδρυτικό συνέδριο του Κομμουνιστικού Κόμματος της Γερμανίας:\n«Η ουσία της επανάστασης είναι ότι οι απεργίες γίνονται όλο και περισσότερο το κέντρο της, το κύριο χαρακτηριστικό της επανάστασης. Τότε μετατρέπεται σε μια οικονομική επανάσταση και γι’ αυτό το λόγο, σε μια σοσιαλιστική επανάσταση. Η πάλη για το σοσιαλισμό μπορεί να διεξαχθεί από τις μάζες και μόνο από τις μάζες, χέρι-χέρι ενάντια στον καπιταλισμό, σε κάθε εργοστάσιο από τον κάθε προλετάριο ενάντια στον κάθε καπιταλιστή. Μόνο τότε θα πρόκειται για μια σοσιαλιστική επανάσταση…\nΟ σοσιαλισμός δεν μπορεί να δημιουργηθεί με διατάγματα, ούτε πρόκειται να δημιουργηθεί με διατάγματα. Ούτε μπορεί να τον καθιερώσει μια κυβέρνηση, όσο σοσιαλιστική κι αν είναι αυτή. Ο σοσιαλισμός πρέπει να πραγματωθεί από τις μάζες, από κάθε προλετάριο. Εκεί που σφυρηλατούνται τα καπιταλιστικά δεσμά, εκεί πρέπει να σπάσουν».\n11.00πμ-12μες Φουαγιέ Μασσαλίας\nΥποδοχή στην έκθεση\nΓερμανία 1918 -Η πιο κρίσιμη επανάσταση\nΠάνος Γκαργκάνας, υπ. εφημερίδας «Εργατική Αλληλεγγύη»\nΠροκόπης Παπαστράτης, πανεπιστημιακός - ιστορικός\n2.30μμ-4.00μμ Αίθουσα Α\nΑπό τον Σπάρτακο στο Κ.Κ.Γ. 1918-1923\n2.30μμ-4.00μμ Αίθουσα B\nΤζόρτζ Γκρος - Η Γερμανική Επανάσταση εικονογραφημένη\n4.30μμ-6.00μμ Αίθουσα Α\nΗ Βαϊμάρη - από την επανάσταση στον φασισμό\n4.30μμ-6.00μμ Αίθουσα B\nΗ Ελλάδα 1918-1923\nΜιχάλης Λυμπεράτος, ιστορικός-εκπαιδευτικός\nΜαρία Στύλλου, υπ. περιοδικού «Σοσιαλισμός Από τα Κάτω»\nH ΕΚΔΗΛΩΣΗ ΣΤΙΣ ΑΛΛΕΣ ΠΟΛΕΙΣ\nΣυνεδριακό Κέντρο Περιφέρειας, στοά Σάρκα\nΚΙΝΑ - Μάης 1919: Οι ρίζες της επανάστασης 1919 - H Eλληνική κατοχή στη Σμύρνη Κάρολ Μοτζελέφσκι 1937-2019 Τριάντα χρόνια από τη “Συγκυβέρνηση” του 1989: Χρειαζόμαστε μια Αριστερά επαναστατική


Δύο αδέλφια αποκαλύπτουν στον πατέρα τους ότι είναι gay [Video] – tvtv.gr\n16/01/2015 tvtv.gr Highligts, Παραξενα,Ενδιαφέροντα 0\nΤα τελευταία χρόνια και τα δύο αδέλφια είχαν ένα βάρος, από το οποίο αποφάσισαν να απαλλαγούν με τη νέα χρονιά. Οι Austin και Aaron Rhodesείναι δίδυμοι, πολύ όμορφοι και ομοφυλόφιλοι, πράγμα που γνώριζε όλη η οικογένειά τους. Εκτός από τον πατέρα τους.\nΈνιωθαν ότι ο πατέρας έπρεπε πλέον να το μάθει, για να νιώσουν και οι ίδιοι ελεύθεροι. Ήθελαν το 2015 να είναι μια καλύτερη χρονιά από αυτή που πέρασε και αυτό είπαν στην κάμερα προτού πάρουν το τηλέφωνο που θα τους άλλαζε τη ζωή.\n“Το 2015 πιστεύουμε ότι είναι πια καιρός να είμαστε ο εαυτός μας. Ελπίζουμε πως με αυτό που κάνουμε θα σας ενθαρρύνουμε και θα σας εμπνεύσουμε. Σας αγαπάμε και σας ευχαριστούμε όλους για τη συμπαράστασή σας”, είπαν στην κάμερα και πάτησαν το κουμπί της κλήσης.\nΓια κανέναν από τους δύο τους δεν ήταν εύκολο. Και οι δύο ήταν πολύ αγχωμένοι. Κανείς τους δεν ήθελε να κάνει την αρχή. Τον λόγο πήρε ο Aaron, που ενώ ξεκίνησε να μιλά στον πατέρα του, δεν μπόρεσε να πει αυτό που ήθελε και έβαλε τα κλάματα.\nΤο ίδιο έκανε και ο αδελφός του, με αποτέλεσμα κανείς να μην μιλά και από την άλλη άκρη της γραμμής ο πατέρας να προσπαθεί να καταλάβει τι γίνεται. Μετά από δύο λεπτά, ο Aaron ηρέμησε και με αυτοπεποίθηση εξομολογήθηκε στον πατέρα του ότι και εκείνος και ο Austin είναι ομοφυλόφιλοι.\nΗ αντίδραση του πατέρας τους αρκετά ψύχραιμη. Τους είπε ότι συνεχίζει να τους αγαπά, ότι δεν αλλάζει τίποτα στη σχέση τους, ότι συνεχίζουν να είναι δύο φυσιολογικοί άνθρωποι, ότι πρέπει να ζήσουν τη ζωή τους όπως θέλουν για να είναι χαρούμενοι.\nΑυτό ήταν και το μήνυμα που ήθελαν να περάσουν τα δύο αδέλφια και μαγνητοσκόπησαν το τηλεφώνημα με τον πατέρα τους. Κανείς να μην φοβάται να είναι ελεύθερος και να κάνει ό,τι του αρέσει. Ακόμα και αν αυτό προϋποθέτει έναν αγώνα.\nΓια τους Austin και Aaron Rhodes η αποστολή ήταν εύκολη, αφού η αντίδραση του πατέρα τους ήταν η καλύτερη που θα μπορούσαν να έχουν. Ίσως να είναι και αυτή που ευθύνεται για τις περισσότερες από πέντε εκατομμύρια προβολές που έχει κάνει μέσα σε δύο ημέρες το βίντεο στο YouTube.\nΠολλά είναι και τα σχόλια κάτω από το βίντεο, τα περισσότερα όχι ιδιαίτερα καλά. Η ομοφοβία, άλλωστε, είναι ένα μεγάλο ζήτημα στις ημέρες μας, που δεν αποδέχονται όλοι.\nΔείτε την συγκινητική αποκάλυψη και την όμορφη απάντηση του πατέρα:\n«Τελεία»: Η Πέτρα Τερζή υποψήφια Βουλευτής Κορινθίας – Το ψηφοδέλτιο του Απ. Γκλέτσου στην Πελοπόννησσο


Ο ΚΑΛΟΣ ΠΟΙΜΗΝ: Κινέζικη σοφία : Διαφορά ανάμεσα στον Παράδεισο και στην Κόλαση\nΚινέζικη σοφία : Διαφορά ανάμεσα στον Παράδεισο και στην Κόλαση\nΈνας αρχαίος κινέζικος θρύλος λέει ότι σ’ ένα μοναστήρι κάποιος μαθητής ρώτησε τον σοφό δάσκαλο του: «Ποια είναι η διαφορά ανάμεσα στον Παράδεισο και στην Κόλαση;» Ο δάσκαλος του απάντησε: «Πολύ μικρή, κι ωστόσο έχει μεγάλες συνέπειες. Έλα να σου δείξω την Κόλαση».\nΜπήκαν σε ένα δωμάτιο, όπου μια ομάδα ανθρώπων καθόταν γύρω από ένα πολύ μεγάλο στρόγγυλο τραπέζι στο κέντρο του οποίου υπήρχε μια μεγάλη χύτρα σούπας με ρύζι. Όλοι τους ήταν πεινασμένοι και απελπισμένοι γιατί ο καθένας είχε από ένα κουτάλι με πολύ μακρύ χερούλι που κρατώντας το από την άκρη μόλις που έφτανε στο εσωτερικό της χύτρας. Όμως το μακρύ χερούλι δεν τους επέτρεπε να φέρουν μετά το κουτάλι με τη σούπα στο στόμα τους. Η απελπισία και η ταλαιπωρία ήταν φοβερή. «Έλα» είπε ο δάσκαλος λίγο μετά. «Τώρα θα σου δείξω τον Παράδεισο».\nΜπήκαν σε ένα άλλο δωμάτιο, πανομοιότυπο με το πρώτο, υπήρχε το ίδιο μεγάλο τραπέζι, η χύτρα του ρυζιού, μια ομάδα ανθρώπων, τα ίδια μακριά κουτάλια, όμως εκεί όλοι ήταν ευτυχισμένοι και χορτάτοι. «Δεν καταλαβαίνω» είπε ο μαθητής. «Γιατί είναι τόσο ευτυχισμένοι εδώ, ενώ στο άλλο δωμάτιο είναι τόσο δυστυχισμένοι, τη στιγμή που όλα είναι ίδια;» «Δεν το κατάλαβες;», χαμογέλασε ο δάσκαλος. «Καθώς τα κουτάλια έχουν μακριά χερούλια και δεν μπορούν να φέρνουν το φαγητό στο στόμα τους, εδώ έμαθαν όλοι να ταΐζουν ο ένας τον άλλον».\nπηγή : http://www.pressinaction.gr


16.02.2020 - 10:23\n#zinapost Yπέγραψε και η Ναταλία Γερμανού στον Alpha σύμφωνα με την επίσημη ανακοίνωση του σταθμού. Ο Κώστας Τσουρός; Ίδωμεν.\n#zinapost Η καλύτερη τηλεοπτική παραγωγή σε real life πρόγραμμα τα τελευταία χρόνια είναι το "MasterChef" σε όλα τα επίπεδα. Τώρα που γίνεται και καθημερινό θα κλέψει πολλές καρδιές. Να δούμε πως θα μοιραστεί η τηλεοπτική πίτα και στα υπόλοιπα κανάλια μπαίνοντας και το Mega μέσα. Οι "μέλισσες" θα αγριέψουν; Οι "8 λέξεις" θα μείνουν λέξεις ή θα κάνουν κοπάνα και θα μπουν στο μάθημα άλλη ώρα; Στρατηγικές σταθμών που οι τηλεθεατές έχουν το τηλεκοντρόλ και οι υπεύθυνοι σταθμών βαρύ κρυολόγημα...\n#zinapost Η Φαίη Σκορδά ερωτεύτηκε και καλά έκανε. Μας τον σύστησε μήνα Φλεβάρη, τώρα που τα κανάλια είναι λίγο αναστατωμένα με το πρόγραμμα τους. Αποφασίζουν πως θα κινηθούν και την επόμενη σεζόν. Δεν ξέρω αν αυτό θα τη βοηθήσει ή θα την αναγκάσει να μαγειρέψει αλλιώς το επόμενο διάστημα. Πάντως ο Γιώργος Λιάγκας δεν το 'ξερε. Ούτε εμείς...\n#zinapost Ο Νίκος Μάνεσης είναι η πιο σταθερή αξία στον Alpha και μ´ αρέσει πολύ που του συμβαίνει. Έχει δουλέψει πολύ στη ζωή του να φτάσει έως εδώ. Σαρώνει και στο πέρασμα του τα παίρνει όλα. Στο Open η Σίσσυ Χρηστίδου, το μοναδικό πρόγραμμα με τυπολογία ψυχαγωγική εκείνη την ώρα δεν έχει καταφέρει να κρατηθεί ζωντανό. Αναζητείται ενδιαφέρον περιεχόμενο.\n#zinapost Η Ελεονώρα Μελέτη δεν έχει καταφέρει φέτος να κερδίσει το ενδιαφέρον του κοινού σε αντίθεση με την περσινή σεζόν που έπαιρνε μεγάλη πάσα από τη σειρά του Γεωργίου. Άτιμο lead in τι μας κάνεις. Πάντως η αλήθεια είναι πως και τα πρόσωπα που φιλοξένησε την περσινή σεζόν είχαν μεγαλύτερο ενδιαφέρον. Φέτος λίγα ξεχώρισα... Η Ελεονώρα όμως είναι στα καλύτερα της. Η εικόνα της η καλύτερη των τελευταίων χρόνων.\n#zinapost Μαθαίνω πως σε κανάλι που φέτος αν και ξεκίνησε με πολλές υποσχέσεις αλλά δεν κατάφερε μέχρι τώρα τα προσδοκώμενα έχουν πλησιάσει πρόσωπο άλλου σταθμού που κάνει επιτυχία και του προτείνουν μετεγγραφή με μια αλλαγή στην ώρα (μικρή αλλαγή). Άντε να δούμε τι θα δούμε...\nΕμείς είπαμε θα λέμε αλήθειες. Το www.zinapost.gr είναι γεγονός. Το αν θα κερδίσουμε κι εμείς το στοίχημα θα δείξει. Σημασία έχει να παλεύεις. Ακολουθήστε μας.


Λογαριασμοί από το παρελθόν | Reader.gr\nΔευ, 27/01/2020 - 07:09\nΟι εκκρεμείς λογαριασμοί της Ελλάδας με τον αντισημιτισμό, η αντιπαράθεση με το παρελθόν μας και η ανάγκη να τελειώνουμε με κάθε φορμής ρατσισμό, στο πέρασμα στην επόμενη μέρα.\nΤο κτίριο που στεγάζεται το πανεπιστήμιο της Φρανκφούρτης έχει βαρύ ιστορικό φορτίο. Εκεί στεγαζόταν πριν και κατά τη διάρκεια του Β’ Παγκοσμίου Πολέμου η εταιρεία IG Farben, η εταιρεία που κατασκεύαζε το αέριο Κυκλώνας Β (ή Zyklon B στα Γερμανικά) που χρησιμοποιήθηκε στους θαλάμους αερίων για την εξόντωση των Εβραίων. Μέσα στο campus του πανεπιστημίου υπάρχει ένα μικρό κτίσμα με τη φράση «Έχουμε σωθεί, αλλά δεν είμαστε ελεύθεροι». Την είχε γράψει ο Νόρμπερτ Βόλχαϊμ, μετέπειτα μέλος του Κεντρικού Ισραηλιτικού Συμβουλίου της Γερμανίας προς τον Αμερικανό στρατηγικό Χέρμαν Σάιμον, ο οποίος τον είχε βοηθήσει να διαφύγει στο Λούμπεκ, μια πόλη στον γερμανικό Βορρά.\nΟι Γερμανοί έχουν έναν ιδιαίτερο τρόπο να έρχονται αντιμέτωποι με τα εθνικά τους κρίματα. Το κάνουν θαρραλέα. Μετά από μια πρώτη περίοδο εσωτερικής συζήτησης στη γερμανική κοινή γνώμη, επελέγη ως μέθοδος συνειδητοποίησης και μνήμης η ευθεία αντιπαράθεση με το παρελθόν. Σε πολλές πόλεις της Γερμανίας, υπάρχει μια ιδιότυπη ανοιχτή συζήτηση για τις αποτρόπαιες πράξεις των Ναζί, με σκοπό οι επόμενες γενιές να μην επαναλάβουν τα ίδια εγκλήματα. Με την ψυχραιμία της ιστορικής απόστασης, οι Γερμανοί επιλέγουν να κοιτάξουν το παρελθόν τους κατάματα, να μην το κρύψουν κάτω από το χαλί και να δομήσουν τις νέες εθνικές τους προσλαμβάνουσες σε άλλη βάση.\nΟ αντισημιτισμός, από την άλλη, στην Ελλάδα σαν να ήταν για χρόνια εμποτισμένος στην κοινωνία. Παράδοξο για μια χώρα που στο παρελθόν είχε τόσους Εβραίους κατοίκους, σε πλείστες όσες πόλεις. Η ελληνική αντιπαράθεση με το πρόβλημα ήταν, όπως σε πολλές άλλες περιπτώσεις, φοβική και εσωστρεφής. Ο εκτοπισμός και η εξόντωση εκατοντάδων χιλιάδων ανθρώπων, η μεταφορά τους στα κολαστήρια του Νταχάου, του Άουσβιτς και του Μπούχενβαλντ, αλλά και ο τρόπος που τους αντιμετώπισαν πολλοί Έλληνες τις μαρτυρικές εκείνες ώρες, παρέμεινε για χρόνια ένα εθνικό ταμπού που έδωσε τροφή στον αντισημιτισμό. Άλλωστε, τα στερεότυπα και ο ρατσισμός θεριεύουν όταν κανείς δεν θέλει να αντικρύσει την αλήθεια κατάματα.\nΑπό τότε, βέβαια, κύλησε πολύ νερό στο αυλάκι. Η ελληνική κοινωνία μαθαίνει εδώ και αρκετά χρόνια. Γιατρεύει τις πληγές τις μισαλλοδοξίας, προχωρά στο μέλλον. Στην ιστορική καταγραφή θα βρει κανείς πλείστες όσες πληροφορίες γι’ αυτό το χαμένο, ζωντανό κύτταρο της Ελλάδας, την εβραϊκή κοινότητα που άκμασε και έγινε κομμάτι αναπόσπαστο της νεότερης Ελλάδας. Η ιστορική αποκατάσταση προχωρά. Μου έκανε, δε, θετική εντύπωση η κίνηση του Άδωνι Γεωργιάδη, ο οποίος, μετά από μια πρόσφατη επίσκεψή του στον τόπο μαρτυρίου του Άουσβιτς, απολογήθηκε εκ νέου γιατί, λόγω της προσωπικής του σχέσης με τον Κώστα Πλεύρη, έναν χυδαία εκπεφρασμένο αρνητή του Ολοκαυτώματος των Εβραίων, επέτρεψε να θεωρείται ως θιασώτης του αντισημιτισμού. «Ήταν απαράδεκτη η τότε συμπεριφορά μου και τώρα καταλαβαίνω ότι αυτά τα πράγματα δεν μπορείς να τα παίρνεις ελαφρά», έγραψε. Και θέλει θάρρος στην πολιτική για να πεις ότι έσφαλλες, ιδίως σε ένα τέτοιο ζήτημα.\nΌπως γενναίος είναι και ο συμβολισμός που εκπέμπει η επίσκεψη του Κυριάκου Μητσοτάκη σήμερα στο Άουσβιτς, ανήμερα της Παγκόσμιας Μέρας Μνήμης του Ολοκαυτώματος. Ο πρωθυπουργός δεν περιορίζεται απλώς σε μια δήλωση, αντίθετα, πηγαίνει εκεί που γράφτηκε με τρόπο φριχτό και ανέκκλητο η ιστορία. Διότι, ο ρατσισμός και, εν προκειμένω, ο αντισημιτισμός, γεννιέται επίσης εκεί που επέρχεται η λήθη. Και κανείς δεν πρέπει να ξεχάσει τη μαζικότερη εξόντωση ανθρώπων στην παγκόσμια ιστορία. Δυστυχώς, η τάση αυτή υπάρχει ακόμα στη σύγχρονη Ελλάδα, 75 χρόνια μετά το τέλος του Πολέμου. Και στην Ελλάδα δεν τα έχουμε καλά με τους λογαριασμούς από το παρελθόν. Αποφεύγουμε να τους ρυθμίσουμε, όπως ο διάολος το λιβάνι. Η εν Ελλάδι εβραϊκή κοινότητα είναι κομμάτι της εθνικής μας ταυτότητας. Καιρός να κλείσουμε τους λογαριασμούς μας και να διατρανώσουμε ότι ο αντισημιτισμός, όπως και κάθε άλλη μορφή ρατσισμού, δεν έχει καμία θέση σε μια Ελλάδα που, μετά από δέκα χρόνια κρίσης, περνά στην επόμενη μέρα.


Υποβολή πρότασης για ένταξη αγροτικών δρόμων (Αγναντιά, Καλομοίρα, Λογγάς, Ορθοβούνι, Καλαμπάκα, Καστράκι, Κρύα Βρύση, Γλυκομηλιά, Αμπέλια, Θεόπετρα) στη Δράση «Βελτίωση πρόσβασης σε γεωργική γη και κτηνοτροφικές εκμεταλλεύσεις» ΠΠΑ 2014-2020 :: ekalampaka.gr\nΥποβολή πρότασης για ένταξη αγροτικών δρόμων (Αγναντιά, Καλομοίρα, Λογγάς, Ορθοβούνι, Καλαμπάκα, Καστράκι, Κρύα Βρύση, Γλυκομηλιά, Αμπέλια, Θεόπετρα) στη Δράση «Βελτίωση πρόσβασης σε γεωργική γη και κτηνοτροφικές εκμεταλλεύσεις» ΠΠΑ 2014-2020\nΔημοσιεύθηκε από: Αντώνης Βλιώρας 17/03/2022 10:15:08\nΣτη χθεσινή συνεδρίαση (δια περιφοράς) της Οικονομικής Επιτροπής του Δήμου Μετεώρων εγκρίθηκαν ομόφωνα οι παρακάτω προτάσεις για ένταξη στο Πρόγραμμα Αγροτικής Ανάπτυξης της Ελλάδας 2014-2020 στο Μέτρο 4 - Υπομέτρο 4.3 - Δράση 4.3.4 «Βελτίωση πρόσβασης σε γεωργική γη και κτηνοτροφικές εκμεταλλεύσεις»:\n«ΑΓΡΟΤΙΚΗ ΟΔΟΠΟΙΙΑ ΤΟΠΙΚΩΝ ΚΟΙΝΟΤΗΤΩΝ\nΑΓΝΑΝΤΙΑΣ, ΚΑΛΟΜΟΙΡΑΣ, ΛΟΓΓΑ & ΟΡΘΟΒΟΥΝΙΟΥ»\nΠροβλέπεται να γίνει:\n• Χάραξη-Βελτίωση συνολικού μήκους 1.172,43 m για αγρόκτημα στην τοπική κοινότητα ΑΓΝΑΝΤΙΑΣ της Δ.Ε Χασίων.\n• Χάραξη-Βελτίωση 1,3 Km συνολικού μήκους για αγροκτήματα της τοπικής κοινότητας ΚΑΛΟΜΟΙΡΑΣ, πιο συγκεκριμένα θα γίνει βελτίωση\n- σε Δρόμο 1 μήκους 645,41 μέτρων και\n- σε Δρόμο 2 μήκους 720,39 μέτρων.\n• Χάραξη-Βελτίωση 1,044 m συνολικού μήκους για αγροκτήματα της τοπικής κοινότητας ΛΟΓΓΑ της Δ.Ε ΤΥΜΦΑΙΩΝ.\n• Χάραξη-Βελτίωση 504.9 m για αγροκτήματα της τοπικής κοινότητας ΟΡΘΟΒΟΥΝΙΟΥ της Δ.Ε Καλαμπάκας.\nΟι εργασίες αφορούν Βελτίωση γεωμετρικών χαρακτηριστικών των οδών, οδοστρωσία, με θραυστό υλικό, εκσκαφή τάφρων, ασφαλτόστρωση και κατασκευή φρεατίου για απορροή των όμβριων υδάτων, εγκιβωτισμό τσιμεντοσωλήνων κ.λ.π.\nΗ συνολική απαιτούμενη πίστωση εκτέλεσης του έργου θα ανέλθει στο ποσόν των 500.000 € (με Φ.Π.Α).\n«ΑΓΡΟΤΙΚΗ ΟΔΟΠΟΙΙΑ ΔΗΜΟΤΙΚΩΝ ΕΝΟΤΗΤΩΝ\nΚΑΛΑΜΠΑΚΑΣ, ΚΛΕΙΝΟΒΟΥ ΚΑΙ ΤΟΠΙΚΗΣ ΚΟΙΝΟΤΗΤΑΣ ΘΕΟΠΕΤΡΑΣ»\n• Χάραξη-Βελτίωση συνολικού μήκους αγροτικών οδών 2,5 km στα αγροκτήματα της Δ.Ε ΚΑΛΑΜΠΑΚΑΣ. Πιο συγκεκριμένα:\n1. Στη Κοινότητα Καλαμπάκας πρόκειται να γίνουν βελτιώσεις χαράξεις στις παρακάτω θέσεις:\n- Θέση Παρασπόρια 1 δρόμος μήκους 463,06 μέτρων.\n- Θέση Παρασπόρια 2 δρόμος μήκους 122,28 μέτρων.\n- Θέση Σγάρες δρόμος μήκους 565,96 μέτρων.\n- Θέση Σγάρες 1 δρόμος μήκους 369,24 μέτρων.\n- Θέση Σγάρες - Ηλίας δρόμος μήκους 116,09 μέτρων.\n- Θέση Αβακούμ δρόμος μήκους 166,26 μέτρων\n- Θέση Αβακούμ 1 δρόμος μήκους 306,3 μέτρων.\n2. Στη Κοινότητα Καστρακίου βελτίωση-χάραξη στη Θέση Γκέκας μήκους 139,19 μέτρων.\n3. Στη Κοινότητα Κρύας Βρύσης βελτίωση-χάραξη Δρόμου μήκους 312,15 μέτρων.\n• Χάραξη-Βελτίωση συνολικού μήκους 631,1 m για αγροκτήματα της Δ.Ε Βασιλικής\n- Ειδικότερα στην Κοινότητα Θεόπετρας, βελτίωση-χάραξη Δρόμου μήκους 631,11 μέτρων.\n• Χάραξη-Βελτίωση συνολικού μήκους 1,1 km για αγροκτήματα της Δ.Ε Κλεινοβού.\n- Ειδικότερα βελτίωση-χάραξη οδού στη Κοινότητα Γλυκομηλιάς, μήκους 270,08 μέτρων όπως και\n- για την Κοινότητα Κλεινού στον οικισμό Αμπελίων, Δρόμος μήκους 891,83 μέτρων.


Εκδόσεις ΣΥΜΠΑΝΤΙΚΕΣ ΔΙΑΔΡΟΜΕΣ: Μόλις άνοιξε το ηλεκτρονικό βιβλιοπωλείο των εκδόσεων Συμπαντικές Διαδρομές και σας περιμένουμε όλους!\nΜόλις άνοιξε το ηλεκτρονικό βιβλιοπωλείο των εκδόσεων Συμπαντικές Διαδρομές και σας περιμένουμε όλους!\nΕδώ θα βρείτε συγκεντρωμένα όλα τα βιβλία, τα περιοδικά και τις συλλεκτικές εκδόσεις του εκδοτικού μας ετοιμοπαράδοτα προς πώληση. Για οποιαδήποτε απορία μη διστάσετε να επικοινωνήσετε μαζί μας.\nΑναρτήθηκε από George Sotirhos στις 6:03 π.μ.


Καταγγελίες για υγειονομική «βόμβα» στα LIDL: «Θα μας ταΐσετε αρνιά με αφθώδη πυρετό»; Πληροφορίες για εμπλοκή στελέχους της ΝΔ – Makeleio.gr\nHomeΕΠΙΚΑΙΡΟΤΗΤΑΚαταγγελίες για υγειονομική «βόμβα» στα LIDL: «Θα μας ταΐσετε αρνιά με αφθώδη πυρετό»; Πληροφορίες για εμπλοκή στελέχους της ΝΔ\n/3.99 ευρώlidlαφθώδη πυρετό\nΚαταγγελίες για υγειονομική «βόμβα» στα LIDL: «Θα μας ταΐσετε αρνιά με αφθώδη πυρετό»; Πληροφορίες για εμπλοκή στελέχους της ΝΔ\nΠρώτη ανάρτηση: 12 Απριλίου 2014, 14:16\n3.500 αμνιερίφια στην ελκυστική τιμή των 3.99 ευρώ που προσφέρει το LIDL θα καταλήξουν στο πασχαλινό τραπέζι των Ελλήνων. Θα απαντήσουν οι Γερμανοί ιδιοκτήτες του αν θα μας ταΐσουν τα ζώα που έχουν πληγεί από αφθώδη πυρετό και από την ευλογιά στην Κομοτηνή και βρίσκονται σε παράνομο σφαγείο στην ευρύτερη περιοχή της Κορινθίας; Και βέβαια το ΜΑΚΕΛΕΙΟ επειδή θεωρεί μείζονος σημασίας το θέμα δεν αναφέρεται σε καμία περίπτωση σε νόμιμες και γνωστές επιχειρήσεις που λειτουργούν επί πολλά χρόνια στην περιοχή αλλά σε παράνομους εκδοροσφαγείς που δημιουργούν προβλήματα σε επαγγελματίες που κάνουν αυτή τη δουλειά.\nΕπειδή το θέμα έχει δημιουργήσει ανησυχία στους κατοίκους,\nΘέτουμε σοβαρά ερωτήματα στους Γερμανούς του LIDL το οποίο παρανομεί αφού πουλάει νωπό και κατεψυγμένο κρέας χωρίς να διαθέτει καν άδεια κρεοπωλείου: Έμπορος από την Κομοτηνή που μετέφερε τα άρρωστα ζώα μήπως έχει σχέσεις με κομματικό στέλεχος της Κορινθίας; Σύμφωνα με καταγγελίες, τα 3.500 αμνοερίφια βρίσκονται σε συγκεκριμένο χώρο στην περιοχή . Μάλιστα κατά τις ίδιες πληροφορίες το παράνομο σφαγείο στο πρόσφατο παρελθόν είχε αντιμετωπίσει προβλήματα υγειονομικής φύσης. Κατά τις ίδιες καταγγελίες, μεσάζοντες και διεκπεραιωτές στην σφαγή και πώληση των πασχαλινών φθηνών αρνιών φέρονται κομματικά στελέχη της ΝΔ αλλά και το κομματικό στέλεχος της ευρύτερης περιοχής της Κορινθίας.\nΑυτά κατηγγέλθησαν στο ΜΑΚΕΛΕΙΟ και σε τέτοιες καταγγελίες δεν μπορούμε να μάνουμε απαθείς. Ειδικά όταν αφορούν το αγαθό της δημόσιας υγείας.\nΠρέπει να σημειωθεί ότι φαινόμενα παρανομιών που θέτουν σε κίνδυνο της ζωή μας δεν παρατηρούνται μόνον στην Πελοπόννησο αλλά και σε άλλες περιοχές της χώρας. Ας προσέξουν λοιπόν αυτή την περίοδο οι αρμόδιες αρχές κι ας επαγρυπνούν.\nTags:3.99 ευρώlidlαφθώδη πυρετό\nΧρήστος Σταϊκούρας: «Υψηλό το δημοσιονομικό κόστος από τη μείωση του ΦΠΑ σε...\nΌλα στην φόρα! Τι συμβαίνει για όσους έκαναν J&J – Γιατί φαίνονται...\nΟ/Η roufianos λέει:\n17|04|2014 στις 11:41\nΠρόκειται στο σύνολό τους για άρρωστα ζώα απο φάρμες της Θράκης που έχουν χτυπηθεί απο ανεμοβλογιά η οποία δεν επηρεάζει την όψη του κρέατος αλλά μπορείς να την δεις στα ζώντα ζώα. Οι του lidl αγοράζουν προς 10 ευρώ το κάθε ζωντανό αρνι. Η πληρωμή γίνεται μετά την σφαγή σε πολλά παράνομα σφαγεία και τμηματικά για την αποφυγή ελέγχου αλλά και κατάσχεσης μεγάλου όγκου κρεάτων, με την σιωπηρή ανοχή της πολιτείας. Το μέσο καθαρό κέρδος για τα lidl είναι περίπου 1,5 ευρώ στο κιλό. Υπάρχει προσυνενόηση σε υψηλό επίπεδο με το δίλημα της εξόντωσης του συνόλου των κοπαδιών των περιοχών σε καραντίνα (Α.Μακεδονία & Θράκη)ή της “προώθησης”\nμέσω συγκεκριμένων καναλιών “Βλ.LIDL”.Ετσι και οι εκτροφείς γλιτώνουν τον αφανισμό και κάτι βγάζουν αλλά και η πλέμπα θα λιγδώσει το αντερό της. Οσο για το κέρδος του lidl είναι αδιαπραγμάτευτο. Εμπόριο κάνουν δεν είναι μαλάκες, αλλά Γερμανοί.Φθηνά αγοράζουν ακριβότερα πουλάνε. Η πολιτεία όμως τι κάνει???????????????\nΟ/Η ARNI-LIDL λέει:\n14|04|2014 στις 23:20\nΦΑΤΕ ΜΕ ΕΙΜΑΙ ΦΡΕΣΚΟ ΚΑΙ ΦΤΗΝΟ.\nΚΑΙ ΑΝ ΔΕΝ ΜΕ ΘΕΛΕΤΕ ΦΑΤΕ ΤΑ ΑΡ-ΧΙΔΙΑ ΜΟΥ\nΖΗΤΩ ΤΟ ΤΕΤΑΡΤΟ ΡΑΙΧ. ΜΠΕΕΕΕΕ\nΟ/Η REPORTAZPRESS.GR λέει:\n14|04|2014 στις 12:11\nΣε ερωτηση μας προς τα lidl για το θεμα πηραμε την παρακατω απαντηση\nAφερεγγυo,δήθεν «δημοσιογραφικo» site μας χαρακτήρισανε απο το lidl διότι αναδημοσιευσαμε το θέμα με τα αρνιά και τον αφθώδη πυρετό\n14|04|2014 στις 01:58\nΠαραμυθια των ανταγωνιστων, πιθανοτατα…\nΟ/Η Αστέρης λέει:\n14|04|2014 στις 01:38\nΝα μην τα πάρει κανένας Έλληνας!\nΑς τα φάνε οι Αλβανοί που ψωνίζουν στα LIDL….\n13|04|2014 στις 23:03\nπρέπει να καταλάβουμε ότι μέσα στην ΕΕ θα τρώμε μεταλλαγμένα σκουπίδια, θέλουμε δεν θέλουμε. Αυτό είναι το μέλλον. Δεν είναι θέμα ενός σουπερμάρκετ αλλά τρόπος ζωής που εμείς οι ίδιοι επιλέγουμε με την ψήφο μας. Άλογο στα αλλαντικά δεν φάγαμε στα φτηνιάρικα του Lidl αλλά στις ακριβοπληρωμένες Ελληνικές μάρκες.\nΤο κεφάλαιο δεν έχει ηθικούς φραγμούς ούτε εθνικότητα.\nΌσα ευρώ και αν έχει η τσέπη μας δεν πρόκειται να ξαναβρούμε τις αγνές παραδοσιακές γεύσεις με τις οποίες μεγαλώσαμε οι παλιότεροι. Είναι το αντίτιμο που πληρώνουμε για να έχουμε εισαγόμενα τεχνολογικά προιόντα σε προσιτές τιμές που με εθνικό νόμισμα θα ήταν όνειρα και κόποι ολόκληρης ζωής.\n13|04|2014 στις 21:09\nΔΕΝ ΞΕΡΟΥΜΕ ΚΑΤΑ ΠΟΣΟ ΑΛΗΘΕΥΗ ΑΥΤΟ , ΑΛΛΑ ΥΠΑΡΧΟΥΝ ΚΑΙ ΑΛΛΑ ΚΑΤΑΣΤΗΜΑΤΑ ΝΑ ΚΑΝΕΤΑΙ ΤΑ ΨΩΝΙΑ ΣΑΣ , ΜΗΝ ΤΟ ΣΥΖΗΤΑΤΕ ΔΕΝ ΒΓΕΝΕΙ ΤΙΠΟΤΑ ,ΑΣ ΤΑ ΦΑΝΕ ΜΟΝΟΙ ΤΟΥΣ\n13|04|2014 στις 19:23\nΤα αρνιά των Lidl είναι υγιέστατα.\nΟ/Η ΟΧΙΙΙΙΙΙΙΙΙΙΙΙΙΙΙΙ λέει:\n13|04|2014 στις 14:47\nΝΑ ΠΕΙΣ ΣΤΟΥΣ ΑΠΑΤΕΩΝΕΣ ΟΤΙ ΑΠΟ ΤΟ ΣΑΠΙΟΜΑΓΑΖΟ ΤΟΥΣ ΔΕΝ ΘΑ ΠΑΡΟΥΜΕ…ΚΑΛΥΤΕΡΑ ΜΑΚΑΡΟΝΑΔΑ ΡΕΕΕΕΕΕΕΕΕΕΕΕΕΕΕΕΕΕΕΕΕΕΕΕΕΕΕ\n13|04|2014 στις 13:15\nαρνια σημερα εχουν 6,20 συν φπα καπου 7 ευρο αγορα..αρα να μην πουλησουμε 9 ευρο??? εμεις οι κρεοπωλες κλεφτεσ θα γινουμε???\nνα παρει κ ελληνασ κτηνοτροφοσ να βγαλουμε κ εμεις ενα μεροκαματο(γιατι δεν μενει παραπανω..) κ τα λεφτα να μεινουν στην ελλαδα…πηγαιντε παρτε απο τα λινλ που θα σασ που οτι ΤΕΛΕΙΩΣΑΝ…κ αυτοι στελνουν τα λεφτα εξω…. οτι πληρωσει κανεις παιρνει η τιμη ειναι σχετικη…\n13|04|2014 στις 10:13\nΚατάρχην τα αρνια αυτα σιγουρα κατι εχουν….\nαλλα ακομα και αυτοι που ειναι γατες και θελουν να πανε να φανε φθηνα και νοστιμα απο οτι διαβαζω δεν θα προλαβουν ουτε να τα δουν τα αρνια … εχει πεσει μεγαλη κοροιδια και ειναι πολυ λιγα και για αυτους που θελουν απλα να βαλουν κατι στο τραπεζι τους να κανουν Πασχα,… ΘΕΜΙΤΟ απολυτα…\nτην ωρα αυτη που μιλαμε τα αρνια εχουν ηδη τελειωσει και το Λιδλ εκανε μια χαρα τον καλο Σαμαρείτη της φτωχης Ελληνικης οικογενειας….\nεξ αλλου απο οτι λενε καποιοι τα λεφτα που περνουμε εδω στην Ελλαδα ειναι μια χαρα αφου το αρνι εχει 3,99 … αυτοι που φταινε τελικα στο τοπο ειναι οι εμποροι και τα καρτελ …. ΠΕΡΑΣΤΙΚΑ ΜΑΣ>>>>\nετσι οσο γινομαστε φθηνοι σαν λαος θα ειναι ολα πιο ευκολα ….. ΓΑΤΕΣ …. (ζωακια)\n13|04|2014 στις 06:20\nΔεν τρωω κρεας και ετσι δεν εχω προβλημα. Γνωριζω ομως πως πολλες βρωμιες γινονται με τα κρεατα.\nΑν παρεις αρνι Βουλγαριας ειναι ποιο φτηνο απο το Ελληνικο. δεν καταλαβαινω γιατι. Αλλα ξερω ανθρωπους που πανε στην Βουλγαρια δυο τρεις βδομαδες, η ενα μηνα πριν το Πασχα και φερνουν αρνια ( 2,000.00) κομματια και πανω. Τα σφαζουν στην Ελλαδα και τα πουλανε για Ελληνικα. Τα εχουν παρει 1 ευρο το κιλο ζωντανα και τα πουλανε 9 ευρο το κρεας.\nΕγω θα ελεγα οτι πρεπει να υπαρχουν γιατροι και ελεγχομενα σφαγεια. Αν καποιος βρεθει παρανομος να τουκοβουνε τον κωλο επιτοπου, γιατι η παρανομια στην Ελλαδα εχει παραγινει. Εχει γινει τροπος ζωης.\nΚαι γιατι οχι να μην υπαρξει και μια πρπαγανδα να μην αγορασει κανεις αρνι το Πασχα.!!!!!! Να δεις πως αλλαζουν τα πανω κατω αμεσως.\nΟ/Η λαρισαιος λέει:\n13|04|2014 στις 02:07\nκαλα οι γερμανοι και οι αλλοι ευρωπαιοι που ψωνιζουν απο τα λιντλ ειναι ΜΑΛΑΚΕΣ και εμεις οι ελληνες οι ξερολες ειμαστε μαγκες?????δηλαδη ολοι που τρωνε απο μεγαλα πολυκαταστηματα σε ολη την ευρωπη τρωνε χαλια????μονο εδω τα καρτελ που θιγονται σκουζουν κοροιδα πληρωστε το αρνι 8-9 ευρω να κονομανε οι ξυπνοι αφου προβατα εισαστε χρονια τωρα. γιατι οχι εισαγωμενα που ετσι καιαλλιως ειναι αφου τα ελληνικα κρεατα δεν επαρκουν ταξιδεψτε ρουμανια βουλγαρια να δειτε με 3-4 ευρω τι τεραστιες μεριδες και πεντανοστημο κρεας σερβιρουν και εχουν απειρα λιδαδια ειδικα οι ρουμανοι .αντε με ταλαμογια να τελειωνουμε\n13|04|2014 στις 06:05\nΝαι ρε μεγάλε σαβούρα τρώνε, δεν έχεις πάει έξω να δεις, τζάμπα μιλούν όλοι για το ποιοτικό φαγητό της Ελλάδας, για τράβα έξω να πάρεις γιαούρτι ή γάλα και μετά έλα να πουλήσεις πνεύμα. Άντε βλάκα Γερμανέ που επειδή μιλάς Ελληνικά θα σε περάσουμε και για Έλληνα\n13|04|2014 στις 08:15\nΑΝΤΕ ΠΑΛΙ ΤΑ ΚΟΝΟΜΗΣΕΣ. ΤΗΝ ΕΚΑΝΕΣ ΤΗΝ ΔΙΑΦΗΜΗΣΗ. ΝΑ ΠΑΣ ΝΑ ΕΙΣΠΡΑΞΕΙΣ ΤΟ ΚΑΤΣΙΚΑΚΙ. ΜΟΝΟ ΝΑ ΜΗΝ ΣΕ ΡΕΙΞΟΥΝ ΣΤΟ ΖΥΓΙ. ΜΗΝ ΠΑΕΙ ΚΑΙ ΤΣΑΜΠΑ Ο ΚΟΠΟΣ. ΓΙΑΤΙ ΑΥΤΑ ΠΟΥ ΕΓΡΑΨΕΣ ΕΙΝΑΙ ΑΝ ΜΗ ΤΙ ΑΛΛΟ ΒΑΘΗΣΤΟΧΑΣΤΑ.\n14|04|2014 στις 00:45\nH ελίτ της Γερμανίας (κι όλης της Ευρώπης) δεν ψωνίζει και δεν τρώει από τα Lidl. Προτιμούν βιολογικά κλπ και τα φτηνιάρικα τρόφιμα τα έχουν, για να τρώνε οι φτωχοί και να ψοφάνε μια ώρα νωρίτερα…\n12|04|2014 στις 20:11\nΝα γίνουν οι απαραίτητοι έλεγχοι γιατί πολύς κόσμος εν μέσω φτώχειας θα κοιτάξει να πάρει ότι είναι φθηνό. Όταν ο συνταξιούχος και όχι μόνο, θα πληρωθεί τη σύνταξη στο τέλος του μήνα λογικό είναι να στραφεί στο φθηνό. Κάντε ρεπορτάζ και ξεμπροστιάστε τους αν αυτό ισχύει.\no κρεοπωλησ αγοραζει ελληνικα αρνια 6 ευρο συν φπα κ το λιντλ πουλαει 3,99….????\nενα ευρο το κιλο ειναι μονο το κοστοσ σφαγης….να δειτε λεει στο διαφημηστηκο εντυπο”αρνι απο ελλαδα…”κ ΟΧΙ ”ελληνικο” δηλαδη ειναι αρνια απο χωρεσ ευρωπαικησ ενωσης απλα κ ΜΟΝΟ γινεταΙ Η ΣΦΑΓΗ ΣΤΗΝ ΕΛΛΑΔΑ…. ΔΕΝ ΕΙΝΑΙ ΕΛΛΗΝΙΚΑ….\nΣΚΟΠΙΑ ΒΟΥΛΓΑΡΙΑ ΑΡΡΩΣΤΑ ΖΩΑ Κ ΜΕΓΑΛΗΣ ΗΛΗΚΙΑς…\nπρεπει να επεμβει αμεσα εισαγγελεας τα καταστηματα δεν διαθετουν αδεια κρεοπωλειου κ ΠΑΡΑΝΟΜΑ κ με ανοχη των αρχων παρανομουν συστηματικα…\nΚΡΕΟΠΩΛΗΣ – ΚΤΗΝΟΤΡΟΦΟς\n14|04|2014 στις 16:18\nσιγα ρε παπαρα που αγοραζεις 6 ευρω + φπα…και κοβεις και ολο το ποσο εεε?\nπεστα πουθενα αλλου αυτα γιατι τα κρεωπολεια της γειτονιας εχουν κατασφαξει το κοσμο…\nΟ/Η P.S. λέει:\n12|04|2014 στις 18:06\nΥΠΑΡΧΟΥΝ ΑΝΘΡΩΠΟΙ ΠΟΥ ΨΩΝΙΖΟΥΝ ΑΚΟΑΜΑ ΑΠΟ LIDL;;;;;\nΟ ΚΑΘΕΝΑΣ ΚΑΝΕΙ ΤΙΣ ΕΠΙΛΟΓΕΣ ΤΟΥ, ΟΤΑΝ ΛΕΜΕ ΨΩΝΙΖΟΥΜΕ ΦΤΗΝΑ ΔΕΝ ΣΗΜΑΙΝΕΙ ΟΤΙ ΨΩΝΙΖΟΥΜΕ ΚΑΙ ΣΚΟΥΠΙΔΙΑ!!!! ΕΙΔΙΚΑ ΤΑ ΓΕΡΜΑΝΙΚΑ………….\nΟ/Η ΣΑΗ λέει:\n12|04|2014 στις 15:39\n12|04|2014 στις 14:57\nΓια μενα,ο,ποιος εξακολουθει και ψωνιζει απο τα εν λογω σουπερ μαρκετ,ειναι αξιος της μοιρας του και της τυχης του…\nΕιπαμε,να ψωνοζουμε οικονομικα,το κατα δυναμη βεβαια,αλλα οχι και να τρωμε ο,τι βρωμια και σιχαμαρα μας πασαρουν,επειδη ειναι φτηνα…


Βαβέλ ο δήμος για τους 192 συμβασιούχους - Τι θα γίνει με την έφεση\nΒΑΒΕΛ Ο ΔΗΜΟΣ ΓΙΑ ΤΟΥΣ 192 ΣΥΜΒΑΣΙΟΥΧΟΥΣ - ΤΙ ΘΑ ΓΙΝΕΙ ΜΕ ΤΗΝ ΕΦΕΣΗ από Κάτια Γερακαρίτου article https://www.voria.gr/article/marathonia-sizitisi-gia-tous-192-simvasiouchous-tou-dimou Προϋπόθεση για τη μη άσκηση ένδικων μέσων είναι οι υπηρεσίες του δήμου να τεκμηριώσουν και να καταθέσουν κείμενο ότι είναι απαραίτητοι οι συμβασιούχοι 02.04.2019 00:23\nΒΑΒΕΛ Ο ΔΗΜΟΣ ΓΙΑ ΤΟΥΣ 192 ΣΥΜΒΑΣΙΟΥΧΟΥΣ - ΤΙ ΘΑ ΓΙΝΕΙ ΜΕ ΤΗΝ ΕΦΕΣΗ\n02/04/2019, 00:23 |\nΠροϋπόθεση για τη μη άσκηση ένδικων μέσων είναι οι υπηρεσίες του δήμου να τεκμηριώσουν και να καταθέσουν κείμενο ότι είναι απαραίτητοι οι συμβασιούχοι\nΜετά από μια μαραθώνια συζήτηση, η οποία διεξήχθη σε τεταμένο κλίμα, με πολλές εντάσεις, εναλλαγές τοποθετήσεων και μπαράζ διακοπών της συνεδρίασης, το δημοτικό συμβούλιο αποφάσισε να παραιτηθεί από το δικαίωμα της έφεσης κατά της πρωτόδικης απόφασης, του Ιουνίου του 2018, με την οποία δικαιώνονται 192 συμβασιούχοι.\nΠροϋπόθεση για τη μη άσκηση ένδικων μέσων είναι οι αρμόδιες υπηρεσίες του δήμου να τεκμηριώσουν και να καταθέσουν κείμενο ότι είναι απαραίτητοι οι 192 συμβασιούχοι. Παράλληλα, το Σώμα αποδέχεται την εισήγηση του δημάρχου ότι οι 192 συμβασιούχοι καλύπτουν πάγιες και διαρκείς ανάγκες.\nΗ συγκεκριμένη πρόταση του δημοτικού συμβούλου Παναγιώτη Αβραμόπουλου εγκρίθηκε κατά πλειοψηφία. Η συζήτηση στο δημοτικό συμβούλιο διεξήχθη παρουσία των συμβασιούχων, οι οποίοι γέμισαν από νωρίς το μεσημέρι την αίθουσα.\nΑρχικά η συζήτηση ξεκίνησε επί της διαδικασίας και συγκεκριμένα για το εάν έπρεπε το θέμα της άρσης της έφεσης να αποφασιστεί από την Οικονομική Επιτροπή ή από το δημοτικό συμβούλιο, όπως αποφάσισε ο δήμαρχος Γιάννης Μπουτάρης.\nΚατά την ομιλία του, ο δήμαρχος επέμεινε στην αρχική απόφαση του δήμου να μην αρθεί η έφεση επί της πρωτόδικης απόφασης (δείτε εδώ). «Είναι προφανές ότι αυτή τη στιγμή στις πλάτες των εργαζομένων παίζονται προεκλογικά παιχνίδια. Ως Δήμαρχος είμαι υποχρεωμένος να διαφυλάξω τα συμφέροντα του δήμου και της πόλης. Ας αναλογιστεί ο καθένας από εσάς τις συνέπειες της απόφασής του κι ας αναλάβει τις ευθύνες του», τόνισε ο κ. Μπουτάρης.\nΕξήγησε ότι πήρε την απόφαση να έρθει το θέμα στο δημοτικό συμβούλιο πρώτον, γιατί «υπάρχει η απόφαση του δημοτικού συμβουλίου του 2017, σύμφωνα με την οποία ζητήθηκε η πρόσληψη 535 ατόμων ως μόνιμο προσωπικό για την κάλυψη των αναγκών του δήμου στην Καθαριότητα και η απόφαση αυτή εξακολουθεί να ισχύει. Τα δε 535 άτομα της 3Κ, τα οποία δεν έχουν έρθει ακόμα όλα στον Δήμο, θα προσληφθούν οπωσδήποτε. Και δεύτερον η παραίτηση από την έφεση σημαίνει πρόσληψη με σχέση εργασίας ιδιωτικού δικαίου αορίστου χρόνου 192 ατόμων, επιπλέον των 535 και αυτό ουσιαστικά συνιστά εκ πλαγίου παραβίαση της προηγούμενης απόφασης του δημοτικού συμβουλίου».\nΌπως σημείωσε ο δήμαρχος, «δεν έχει γίνει καμία συζήτηση, ώστε να εξακριβωθεί εάν η μονιμοποίηση των 192 εργαζομένων μετά και την πρόσληψη του συνόλου των 535 της 3Κ μπορεί να καλυφθεί οικονομικά χωρίς να δημιουργηθούν περαιτέρω προβλήματα».\nΣτη δευτερολογία του ο δήμαρχος Θεσσαλονίκης τόνισε πως πολιτική απόφαση του ίδιου είναι να μην απολυθούν, υπό την προϋπόθεση ότι θα υπάρξει τεκμηριωμένη απόφαση των αρμόδιων υπηρεσιών.\nΑπό την πλευρά τους τόσο ο αντιδήμαρχος Τεχνικών Έργων, Περιβάλλοντος και Καθαριότητας Θανάσης Παππάς όσο και ο εντεταλμένος σύμβουλος Καθαριότητας Λάζαρος Ζαχαριάδης τάχθηκαν υπέρ της άρσης της έφεσης.\nΣυγκεκριμένα, ο κ. Παππάς ξεκαθάρισε ότι δεν θα επιβαρυνθεί ο προϋπολογισμός εάν παραμείνουν οι συγκεκριμένοι εργαζόμενοι. Ο κ. Ζαχαριάδης παρουσίασε την κατάσταση που βρίσκεται σήμερα η Διεύθυνση Καθαριότητας, τονίζοντας πως εάν φύγουν και οι 192 συμβασιούχοι (οι 172 στην Καθαριότητα και οι 20 στον Ηλεκτροφωτισμό), καθώς και οι 164 διμηνίτες θα καταρρεύσει η Καθαριότητα. «Θα πέσει η δύναμη της υπηρεσίες στα 1000 άτομα και θα καταρρεύσει το σύστημα. Καλύπτουν πάγιες και διαρκείς ανάγκες», σημείωσε ο εντεταλμένος σύμβουλος. εξήγησε, επίσης, ότι «πολλοί δήμοι σε όλη τη χωρά ακολούθησαν την ίδια διαδικασία, χωρίς να έχουν πρόβλημα».\n«Δεν επιβαρύνουν την μισθοδοσία, είναι απαραίτητοι για την εύρυθμη λειτουργία της Διεύθυνσης Καθαριότητας. Παράλληλα, υπάρχουν αντίστοιχες αποφάσεις άλλων δήμων, που έκριναν ότι πρέπει να συνεχίσουν», σημείωσε από την πλευρά του ο πρόεδρος της Οικονομικής Επιτροπής και αντιδήμαρχος Κοινωνικής Πολιτικής Πέτρος Λεκάκης.\n«Ο νόμος επιτρέπει τη μη άσκηση έφεσης άρα και την παραίτηση, ενώ δεν απαιτείται η σύμφωνη γνώμη της Νομικής Υπηρεσίας. Οι μισθοδοσίες που υπάρχουν, λόγω δικαστικών αποφάσεων, δεν ελέγχονται από την Αποκεντρωμένη», σημείωσε ο δημοτικός σύμβουλος της Πρωτοβουλίας και δικηγόρος Θανάσης Παπαναστασίου.\nΠολιτική απόφαση με ειδικά αιτιολογημένη θέση, ώστε να διασφαλιστούν και το δημοτικό συμβούλιο και οι εργαζόμενοι, ζήτησε ο επικεφαλής των «Εντάξει», Σταύρος Καλαφάτης. «Η διοίκηση του δήμου δεν έχει καθαρή άποψη για το θέμα των εργαζομένων. Θέλει να πετάξει μια καυτή πατάτα από πάνω της. Πρέπει να παρθεί πολιτική απόφαση με ειδικά αιτιολογημένη θέση. Θέλουμε από σας να γραφεί μια ειδική και πλήρης αιτιολόγηση για να καλυφθούν όλοι οι συνάδερφοι», είπε χαρακτηριστικά.\nΜεγάλη ένταση, με προσωπικές αναφορές, είχε σημειωθεί νωρίτερα ανάμεσα στον κ. Μπουτάρη και τον υποψήφιο δήμαρχο και ανεξάρτητο δημοτικό σύμβουλο Κωνσταντίνο Ζέρβα (δείτε αναλυτικά εδώ).\n«Κάποιοι ήμασταν σταθεροί από την αρχή μέχρι το τέλος. Δεν πρέπει να κάνουμε έφεση. Μπορείτε να ξεχωρίσετε, ποιο ήταν σταθεροί. Προσωπικά αλλά και ως παράταξη λέμε ότι χρειάζονται οι σημερινοί εργαζόμενοι. Είναι προς το συμφέρον της πόλης, του δήμου και των εργαζομένων», σημείωσε η Ρία Καλφακάκου επικεφαλής της παράταξης «Ανοιχτή Πόλη».\n«Οι 192 άνθρωποι διεκδικούν το αυτονόητο δικαίωμά τους στη μόνιμη και σταθερή δουλειά. Επειδή είναι απαραίτητοι και πρέπει η πόλη να είναι καθαρή και επειδή οι άνθρωποι αυτοί έχουν δικαίωμα στη μόνιμη δουλειά θα πρέπει να αποσυρθεί η έφεση», σημείωσε ο Γιάννης Δελής από την παράταξη Λαϊκή Συσπείρωση.\n«Οι συζητήσεις του παρελθόντος από τον αρμόδιο αντιδήμαρχο και αλλά και του δημοτικού συμβούλου, αποδεικνύουν πως υπάρχουν πάγιες ανάγκες. Με αυτό το σκεπτικό άλλωστε επιτεύχθηκαν οι παρατάσεις των συμβάσεών τους. Έτσι πρέπει να παραιτηθούμε από την έφεση», ανέφερε ο επικεφαλής του «Μένουμε Θεσσαλονίκη» Κωνσταντίνος Σεβρής.\n«Είναι να λάθος να αντιμετωπίζουμε το πρόβλημα ως κομματική διελκυστίνδα. Είναι και πολιτικό, έχει και πολιτικές ρίζες ενδεχομένως, αλλά η εργασία δεν πρέπει να θεωρείται σε καιρούς κρίσης προνόμια και χατίρι. Είναι δικαίωμα που πρέπει πρώτα να υπερασπιστεί ο δήμαρχος», τόνισε ο Αρτέμης Ματθαιόπουλος, από την Ελληνική Αυγή.\n«Είμαστε έτοιμοι, σαν παράταξη να αναλάβουμε οποιαδήποτε ποινική δίωξη που θα υπάρξει εις βάρος των εργαζομένων», ανέφερε ο επικεφαλής της παράταξης «Συμμαχία Πολιτών», Μάκης Στεργίου.


Σταϊκούρας: «Ανεδαφική» η αισιοδοξία της κυβέρνησης και αυταπάτη τα περί «καθαρής εξόδου» - Ξυπνήστε ρε\nΓια αυστηρό μηχανισμό επιτήρησης και εποπτείας στον οποίο θα βρίσκεται η χώρα μετά το τέλος του προγράμματος τον Αύγουστο του 2018 κάνει λόγο ο Χρήστος Σταϊκούρας στη συνέντευξή του στο Αθηναϊκό/Μακεδονικό Πρακτορείο Ειδήσεων, χαρακτηρίζοντας την αισιοδοξία της κυβέρνησης ως «ανεδαφική».\nΔιαβάστε ολόκληρη τη συνέντευξη του κ. Σταϊκούρα:\nΓια μία ακόμη φορά, ο πρωθυπουργός δεν λέει την αλήθεια στους πολίτες. Προσεγγίζει την πραγματικότητα με λεκτικές ακροβασίες, επικοινωνιακά περιτυλίγματα και μια αισιοδοξία που γρήγορα αποδεικνύεται -από τα ίδια τα γεγονότα- ανεδαφική. Κάθε φορά, όμως, η «πρόσκρουση» με την πραγματικότητα αποδεικνύεται οδυνηρή για τη χώρα και τους πολίτες. Αυτό έγινε πριν τις πρώτες εκλογές του 2015, κατά τη διάρκεια της διαπραγμάτευσης του 1ου εξαμήνου του 2015, πριν το δημοψήφισμα και την ολοκλήρωση των αξιολογήσεων. Αυτό θα γίνει και τώρα. Και αυτό διότι η κυβέρνηση έχει ήδη ψηφίσει νέα μέτρα λιτότητας για μετά τη λήξη του τρέχοντος προγράμματος, έχει δεσμευτεί στην επίτευξη υψηλών πρωτογενών πλεονασμάτων για πολλά χρόνια μετά το 2018, ενώ η υλοποίηση των αναγκαίων παρεμβάσεων για τη ρύθμιση του χρέους όχι μόνο έχει μετατεθεί για μετά το καλοκαίρι, αλλά εκτιμάται ότι θα συνοδευτεί από κάποιον αυστηρό μηχανισμό επιτήρησης και εποπτείας.\nΗ κυβέρνηση όμως δημιουργεί σημαντικό ταμειακό απόθεμα για την καθαρή έξοδο από τα μνημόνια...\nΠράγματι δημιουργεί απόθεμα προκειμένου να καλλιεργήσει τη νέα αυταπάτη της δήθεν «καθαρής εξόδου» από τα μνημόνια. Εκτός όμως του ότι η πλήρης και καθαρή έξοδος, αν και επιθυμητή, δεν είναι σήμερα εφικτή, ο τρόπος δημιουργίας του ταμειακού αποθέματος δεν είναι ορθολογικός. Και αυτό γίνεται με τη χρήση δανειακών πόρων, οι οποίοι δεν χρησιμοποιούνται για να αποπληρωθούν ληξιπρόθεσμες οφειλές του Δημοσίου, με την ακριβή έξοδο στις αγορές, με την υπερφορολόγηση των πολιτών, με το υποχρεωτικό «σκούπισμα» των ταμειακών διαθεσίμων φορέων του Δημοσίου και με την εσωτερική στάση πληρωμών. Δηλαδή γίνεται εις βάρος της πραγματικής οικονομίας.\nΗ οικονομία όμως έχει αρχίσει να δείχνει σημαντικά σημάδια βελτίωσης...\nΗ βελτίωση στην οποία αναφέρεστε σε ορισμένους μακροοικονομικούς δείκτες είναι συγκριτικά με το χειρότερο σημείο στο οποίο η οικονομία «κατρακύλησε» επί ημερών της σημερινής διακυβέρνησης. Με αποτέλεσμα, στην καλύτερη περίπτωση, το καλοκαίρι να βρεθούμε εκεί που είχαμε φτάσει το 2014. Ενώ δυστυχώς, σε μικροοικονομικό επίπεδο, η κατάσταση είναι πολύ χειρότερη. Οι πολίτες είναι σε δυσμενέστερη θέση σε σχέση με το 2014.\nΤα ίδια τα στοιχεία διαψεύδουν, για μία ακόμη φορά, τον πρωθυπουργό. Η κυβέρνησή του, αφού «κατρακύλησε» την οικονομία και πάλι στην ύφεση την περίοδο 2015-2016, φαίνεται να επιτυγχάνει ασθενικό ρυθμό μεγέθυνσης το 2017, ψαλιδισμένο κατά περίπου 40% από τις αρχικές προβλέψεις της. Την ίδια περίοδο, μάλιστα, που οι εκτιμήσεις αναθεωρούνται διαρκώς προς το δυσμενέστερο για τη χώρα μας, οι προβλέψεις για τους ευρωπαϊκές οικονομίες ακολουθούν αντίθετη πορεία, διευρύνοντας το αναπτυξιακό χάσμα με αυτές. Το αποτέλεσμα είναι η Ελλάδα να αποτελεί, την τελευταία τριετία, τη μοναδική «αρνητική αναπτυξιακή έκπληξη».\nΩστόσο, για δεύτερη συνεχόμενη χρονιά, η κυβέρνηση υπερκάλυψε τους δημοσιονομικούς στόχους...\nΤους υπερκάλυψε, αλλά πώς; Με την ανελέητη φορολογική και ασφαλιστική επιδρομή επί των νοικοκυριών και των επιχειρήσεων, με τα αναγκαστικά μέτρα είσπραξης και με τη διευρυμένη εσωτερική στάση πληρωμών. Με αποτέλεσμα να αποτυγχάνει στην επίτευξη των αναπτυξιακών στόχων. Ενδεικτικά, παρά τις δεσμεύσεις της κυβέρνησης, οι δαπάνες του Προγράμματος Δημοσίων Επενδύσεων, δαπάνες με υψηλό αναπτυξιακό πολλαπλασιαστή, έκλεισαν τελικά 800 εκατ. ευρώ κάτω από το στόχο το 2017, στο χαμηλότερο ύψος της τελευταίας δεκαετίας, στερώντας πολύτιμους πόρους από την πραγματική οικονομία. Αποδεικνύεται έτσι ότι η κυβέρνηση ΣΥΡΙΖΑ-ΑΝΕΛ δεν μπορεί, δεν ξέρει και δεν θέλει να οδηγήσει τη χώρα σε τροχιά ισχυρής και διατηρήσιμης ανάπτυξης.\nΑς έρθουμε και στο ονοματολογικό της ΠΓΔΜ. Η κυβέρνηση φαίνεται ότι προσπαθεί να λύσει το πρόβλημα που εσείς δεν λύσατε επί δεκαετίες...


Η Εταιρεία, Ιστορικό, Φιλοσοφία - ΕΣΠΙ ΕΚΔΟΤΙΚΗ τα καλύτερα επιστημονικά βιβλία για φοιτητές, εκπαιδευτικούς, επιστήμονες\nΗ ΕΣΠΙ ΕΚΔΟΤΙΚΗ Ε.Π.Ε. δραστηριοποιείται στο χώρο των εκδόσεων από το 1975 και έχει σαν στόχο την παραγωγή έντυπων και ψηφιακών βιβλίων υψηλής ποιότητας καθώς και την δημιουργία σύγχρονου εκπαιδευτικού λογισμικού. Μέσα από το www.espi.gr μπορείτε να βρείτε επιστημονικά βιβλία που απευθύνονται σε φοιτητές, εκπαιδευτικούς και επαγγελματίες. Τα συγγράμματα αυτά καλύπτουν ένα μεγάλο φάσμα των θετικών επιστημών όπως είναι τα μαθηματικά, η φυσική και η χημεία, καθώς και άλλους τομείς όπως των αγγλικών, των γαλλικών και των γερμανικών. Ανάμεσα στους τίτλους μας συγκαταλέγονται και βιβλία αθλητικού περιεχομένου, υγείας και παιδικής διατροφής.\nΌλα τα παραπάνω μπορείτε να τα αποκτήσετε άμεσα μέσα από το e-shop μας, από επιλεγμένα βιβλιοπωλεία που βρίσκονται σε διάφορα μέρη της Ελλάδας ή από το κατάστημα μας στην οδό Ιπποκράτους 58 στο κέντρο της Αθήνας.\nΟ εκδοτικός μας οίκος παρακολουθώντας τις ανάγκες που δημιουργούν τα σύγχρονα εκπαιδευτικά συστήματα προχώρησε στην έκδοση δύο μοναδικών βιβλίων, με τίτλους Mathematical Handbook και Calculus of One Variable. Πρόκειται για το καλύτερο μαθηματικό τυπολόγιο που κυκλοφορεί στην αγορά και ένα μοναδικό εγχειρίδιο για την εκμάθηση λογισμού. Και τα δύο βιβλία αποτελούνται από έντυπο και ψηφιακό μέρος, καθένα από τα οποία λειτουργεί συμπληρωματικά στο άλλο. Είναι γραμμένα αποκλειστικά στην αγγλική γλώσσα και η διάθεση τους γίνεται παγκόσμια μέσα από την ιστοσελίδα τους www.alivebooks.net.\nΗ εταιρεία μας από την αρχή της ίδρυσης της μέχρι και σήμερα ακολουθεί πιστά ένα διαφορετικό μοντέλο από τις υπόλοιπες εκδοτικές εταιρείες.\nΒασική της αρχή είναι η παραγωγή ποιοτικών βιβλίων που αντέχουν στο χρόνο και η αγορά τους κοστίζει λίγο, έτσι ώστε ο κάθε ενδιαφερόμενος να έχει την δυνατότητα να αποκτήσει το σύγγραμμα που τον ενδιαφέρει εμπλουτίζοντας τις γνώσεις του.\nΗ τιμή σε σχέση με την υψηλή ποιότητα των συγγραμμάτων (όλα τα επιστημονικά συγγράμματα είναι γραμμένα από αναγνωρισμένους καθηγητές Πανεπιστημίων) μας έχει φέρει πρώτους στην προτίμηση σας. Εμείς θέλοντας να ευχαριστήσουμε το αναγνωστικό μας κοινό προβαίνουμε σε διάφορες προσφορές που ανακοινώνονται στην αρχική σελίδα της παρούσας ιστοσελίδας.\nΠολλές φορές προχωρούμε ακόμα και στη δωρεάν διανομή ψηφιακού υλικού (όπως είχε γίνει με τα Μαθηματικά της Α’ Γυμνασίου και το διαδικτυακό μάθημα με τίτλο Λογισμός μιας Μεταβλητής) με αποτέλεσμα να μπορούν όλοι οι καθηγητές, οι φοιτητές αλλά και οι μαθητές να μας γνωρίσουν καλύτερα χωρίς καμία οικονομική επιβάρυνση.\nΗ ΕΣΠΙ ΕΚΔΟΤΙΚΗ με την πάροδο του χρόνου θα συνεχίσει να καινοτομεί και να υποστηρίζει την επιστημονική κοινότητα με όλο και καλύτερα έργα.


Η γλώσσα σώματος των σκύλων και ο τρόπος επικοινωνίας\nγλώσσα σώματος των σκύλων\nΓλώσσα σώματος των σκύλων/ » Εκφράσεις » προσώπου\nΓλώσσα σώματος σκύλου κυριαρχική-επιθετικη\nΓλώσσα σώματος σκύλου παιχνιδίου\nΟυρά- την κουνάει και έχει όρθια θέση\nΜάτια – κανονική διαστολή της κόρης , εστιασμένη , το βλέμμα έχει ενθουσιασμό\nΟυρά- Δέν την κουνάει και την έχει ανάμεσα στα πόδια\nΜάτια – Μεγάλη διαστολή της κόρης , το βλέμμα αποφεύγει την επαφή\nΤα σκυλιά κλαψούριζουν όταν είστε ανήσυχοι όταν αοσθάνονται οτι θα συμβεί κάτι κακό η όταν απλά δεν παιρναει το δικό τους.Αλλες φορές το κάνουν απλά για να τραβήξουν την προσοχή σας.\nΥπάρχουν πολλοί διαφορετικοί τρόποι γαυγίσματος. Ένα γαύγισμα υψηλής συχνότητας που δείχνει τον ενθουσιασμό και την ευτυχία . Ένα γαύγισμα χαμηλής συχνότητας δείχνει επιθετικότητα και είναι ίσως μια απειλή . Τα σκυλιά γαυγίζουν για να τραβήξουν την προσοχή μας , η την προσοχή άλλων σκύλων , για να μας δείξουν την συναισθηματική τους κατάσταση , και να ειδοποιήσουν τους ανθρώπους για κάτι. Δυστυχώς , το σκυλί σας μπορεί να να δει η να ακούσει που εμείς δεν μπορούμε να δούμε ή να ακούσουμε , όπως μια σειρήνα μίλια μακριά ή κρύβονται γάτα του γείτονα στο δέντρο έξω από το παράθυρο .\nΜε την κατανόηση της γλώσσας των σκύλων μας , μπορούμε να επικοινωνήσουμε καλύτερα μαζί τους και να αποφύγουμε λάθη η παρεξηγήσεις. Για περισσότερα συμβουλευτείτε ένα επαγγελματία εκπαιδευτή σκύλων για να σας δώσει λύση στο πρόβλημα σας